qundao/data-zh-poetry huggingface dataset:
金斗坊宅六十韵
作者：蒋曰豫
朝代：清

大道将军宅，工徒不计年。粉先生本拓，村向主章迁。辇石和云缩，丸泥比雪妍。垣防龙折篆，沙路骑萦弦。晓色山题表，浓香水态嫣。花移铜甃日，树老石房烟。响屟披廊筱，承珰络井莲。鹅屏文曲录，雀梠绮连绵。金碧渲空立，莹丹入望鲜。南园务观记，西第季长笺。忆昔安韦布，咨今肄简编。常怀忧世愤，远慕济时贤。镜笑承蓉冷，经从缉柳诠。抡材台选骏，升讲席衔鳣。风转神仙到，霄清仕路便。右曹登贾爽，早贵比任延。晋令三台望，思公十渐篇。吟葩娴衮补，抽筴效绳愆。疏下同朝读，㷭俄右海传。分符资卫瓘，推毂出镡坚。古有长缨请，兹真秉钺虔。高冠乌集阙，威节马连钱。岳色浮青幕，霜声泻白鋋。奉辞声有赫，转战气无前。殇有汪踦慕，鸣争郭绰先。嘉占六日捷，猛气万雷颠。即破东山斧，旋驰朔野鞯。两河资控带，千里动崇旃。国偶混夷駾，墉坚宋翟鸢。钩梯初罢卫，笳鼓又临汧。挟宠怀忘畏，论功赏渐专。价争谐北寺，师只莅中田。苍鹘参军帽，黄骢从史轩。拔茅宁果汇，伏莽尽蒙全。竟失鹯驱旨，须防兽困痊。城焚池亦及，邻苦壑难填。枭格新持禁，蒲萄尽醉眠。告缗疲粟帛，计簿悉桑研。府内财同乏，房中乐乍宣。风云增肮脏，烟月斗婵娟。管氏三归使，楞严十种仙。高装金拥越，暖老玉售燕。卖醉新林夜，嬉春细柳边。投壶闻齿粲，贴锦趁腰圆。信有从军乐，畴挠大将权。蛊生甘蕴谷，鱼得遽遗筌。作福无余地，群飞欲刺天。势将成炙手，色并傲齐肩。得志甘忘国，矜情昧涉川。冠羊烦𧮈谔，缇骑遂蹁跹。籍籍株徒送，𧶊𧶊棘吏牵。澡槃加剑请，哼槛大车阗。光未旄头落，词难牍背湔。华亭思听鹤，蓬块泣啼鹃。帝怒镌根蘖，人思助菅楄。膏腴充少内，须发肆通廛。水月生疑梦，山丘感足咽。尘封门有莠，廷判笔如椽。功罪诚难掩，骄淫极可怜。夕阳留古巷，犹记照歌弦。
金斗坊宅六十韵
作者：蒋曰豫
朝代：清
体裁：五言排律

大道将军宅，工徒不计年。粉先生本拓，村向主章迁。辇石和云缩，丸泥比雪妍。垣防龙折篆，沙路骑萦弦。晓色山题表，浓香水态嫣。花移铜甃日，树老石房烟。响屟披廊筱，承珰络井莲。鹅屏文曲录，雀梠绮连绵。金碧渲空立，莹丹入望鲜。南园务观记，西第季长笺。忆昔安韦布，咨今肄简编。常怀忧世愤，远慕济时贤。镜笑承蓉冷，经从缉柳诠。抡材台选骏，升讲席衔鳣。风转神仙到，霄清仕路便。右曹登贾爽，早贵比任延。晋令三台望，思公十渐篇。吟葩娴衮补，抽筴效绳愆。疏下同朝读，烽俄右海传。分符资卫瓘，推毂出镡坚。古有长缨请，兹真秉钺虔。高冠乌集阙，威节马连钱。岳色浮青幕，霜声泻白鋋。奉辞声有赫，转战气无前。殇有汪踦慕，鸣争郭绰先。嘉占六日捷，猛气万雷颠。即破东山斧，旋驰朔野鞯。两河资控带，千里动崇旃。国偶混夷駾，墉坚宋翟鸢。钩梯初罢卫，笳鼓又临汧。挟宠怀忘畏，论功赏渐专。价争谐北寺，师只莅中田。苍鹘参军帽，黄骢从史轩。拔茅宁果汇，伏莽尽蒙全。竟失鹯驱旨，须防兽困痊。城焚池亦及，邻苦壑难填。枭格新持禁，蒲萄尽醉眠。告缗疲粟帛，计簿悉桑研。府内财同乏，房中乐乍宣。风云增肮脏，烟月斗婵娟。管氏三归使，楞严十种仙。高装金拥越，暖老玉售燕。卖醉新林夜，嬉春细柳边。投壶闻齿粲，贴锦趁腰圆。信有从军乐，畴挠大将权。蛊生甘蕴谷，鱼得遽遗筌。作福无余地，群飞欲刺天。势将成炙手，色并傲齐肩。得志甘忘国，矜情昧涉川。冠羊烦𧮈谔，缇骑遂蹁跹。籍籍株徒送，𧶊𧶊棘吏牵。澡槃加剑请，哼槛大车阗。光未旄头落，词难牍背湔。华亭思听鹤，蓬块泣啼鹃。帝怒镌根蘖，人思助菅楄。膏腴充少内，须发肆通廛。水月生疑梦，山丘感足咽。尘封门有莠，廷判笔如椽。功罪诚难掩，骄淫极可怜。夕阳留古巷，犹记照歌弦。
除夕祭诗侑以三百六十字
作者：蒋曰豫
朝代：清

昔人创祭诗，岁暮例一作。我诗虽不工，颇亦出心腹。闲庭少尘事，清供役童仆。微闻古梅香，发此春笋束。悲欢纪踪迹，聊可岁华读。请更抒写之，登堂代巫祝。鄙生实愚贱，凡好皆不欲。十三趋庭闻，十五媚奇服。十九始出游，篇章渐恢拓。浮沈入朝籍，咏叹杂饘粥。朝登饭颗山，暮辄督邮辱。饥驱及三十，辕下屡局促。谓诗实穷人，孔也赏端木。谓诗折官职，一品会昌录。古今异丰啬，何以敦勉勖。得毋昭事疏，或愧程才笃。无以牖灵明，忏申则宜夙。维时日穷纪，漏鼓过参宿。春风拂广筵，明月秉巨烛。真形起方寸，奔走及五岳。黄河泻天来，手酌一杯绿。众星妥从坐，灿烂万金粟。载熏班马香，载侑迎年曲。精神萃酬劳，感召理不速。大雅小雅材，天仙鬼仙族。白曾称教主，黄亦号词伯。或史而或王，妖囚总难薄。灵氛飒风雨，坛坫各争属。尽此一夕欢，庶联万秋躅。神曰大富贵，惜尔不宜俗。有金铸浪仙，忽贮阿娇屋。有国开陈芳，勿效杜陵哭。世诚苦愦愦，尔嗜殊落落。见异幸勿迁，清贫即真福。有花行可醉，有石眠可啄。寿考庶不忘，名山以为鹄。
题顾横波桃花画卷
作者：蒋曰豫
朝代：清

贫随江令赋闲情，曾把胭支画晚晴。赚得一瓶桑落酒，白门风雨做清明。便托微波梦已迟，断肠春色寄横枝。分明绝代蛾眉影，认取题名护玉池。有人山上怨蘼芜，同是青溪最小姑。误煞怜才心一片，不堪重问过江图。
题顾横波桃花画卷·其一
作者：蒋曰豫
朝代：清

贫随江令赋闲情，曾把胭支画晚晴。赚得一瓶桑落酒，白门风雨做清明。
题顾横波桃花画卷·其三
作者：蒋曰豫
朝代：清

有人山上怨蘼芜，同是青溪最小姑。误煞怜才心一片，不堪重问过江图。
题顾横波桃花画卷·其二
作者：蒋曰豫
朝代：清

便托微波梦已迟，断肠春色寄横枝。分明绝代蛾眉影，认取题名护玉池。
娄妃墓
作者：蒋本璋
朝代：清

纣用妇言亡，宁王竟反是。夜夜娄妃魂，哀哀怨江水。墓门秋风起，飒飒响空林。似鼓湘灵瑟，凄怆袅余音。
娄妃墓·其一
作者：蒋本璋
朝代：清

纣用妇言亡，宁王竟反是。夜夜娄妃魂，哀哀怨江水。
娄妃墓·其二
作者：蒋本璋
朝代：清

墓门秋风起，飒飒响空林。似鼓湘灵瑟，凄怆袅余音。
汉口
作者：蒋本璋
朝代：清

江汉交流处，寒潮泻碧空。鼋鼍骄跋浪，雁鹜饱乘风。远树含烟绿，危樯挂日红。一声长笛晚，岚气正濛濛。
买小舟来往湘上有作
作者：蒋本生
朝代：清

油壁青帘在在家，垂杨曲曲带烟斜。未酬环海三山梦，先占闲鸥半席沙。忧患余生惟中酒，蹉跎晚岁只看花。从今不管浮沈事，坐送新虹断晚霞。
同吴长庚太史谒柳祠次韵
作者：蒋本生
朝代：清

萧凉不异荔蕉词，岭外文章动古思。白石断烟人醉后，小溪寒岛雁来时。寺荒雨过栖磷火，树老秋深啸夜鸱。莫读残碑询往迹，南州太史有余悲。
咏兰
作者：蒋树勋
朝代：清
体裁：七言绝句

当王声价重尘寰，聘尽黄金始出山。一样芬芳君绝代，国香名品噪人间。
咏菊
作者：蒋树勋
朝代：清
体裁：七言绝句

败柳残荷飒飒寒，黄金铸出压阑干。秋风扫尽闲花卉，只许幽人耐久看。
墨花
作者：蒋树勋
朝代：清
体裁：七言律诗

大雅文章自抒机，墨光冉冉拂缁衣。色香信手辉金帖，开落因心灿紫薇。两袖春风饶活泼，一池秋水染芳菲。藉他挥洒淋漓兴，款款深深纸上飞。
季子碑
作者：蒋树勋
朝代：清
体裁：七言律诗

长江高枕势悠悠，落日江边片石留。为载大名书十字，独持让节占千秋。魂依申浦魂犹在，泪洒吴宫事已休。闲把存亡付流水，此身以外又何求。
对月
作者：蒋树勋
朝代：清
体裁：五言律诗

千里同明月，清辉正满轮。照来光一握，分作影三人。皎皎圆如许，空空色最真。举杯邀共酌，相与悟前身。
山居
作者：蒋树勋
朝代：清
体裁：五言律诗

结庐何处好，小小傍山居。谢客门无事，传家业百书。饱看摩诘画，闲说武陵鱼。明月时相照，开轩俗尽除。
文选楼
作者：蒋树勋
朝代：清
体裁：七言律诗

名山事业吊萧梁，百尺高楼顾岭旁。才擅六朝垂著作，名存千古业文章。鸡谈磨灭荒烟地，鸿迹销沉蔓草场。为爱图书留片土，空余明月照苍凉。
春申墓
作者：蒋树勋
朝代：清
体裁：七言律诗

相携访古到城隈，荒冢犹存吊几回。名并孟尝公子贵，阴图楚国下臣才。梦醒吴地人千古，魂逐江云土一抔。痛饮棘门谈往事，夕阳独立怅徘徊。
晚眺
作者：蒋树勋
朝代：清
体裁：七言绝句

晚来凭牖出柴门，四面云山入画论。一抹斜阳树里裹，人家几个自成村。
漫兴
作者：蒋树勋
朝代：清
体裁：七言律诗

一编闲抱补蹉跎，弹指流光一霎过。日日看山增眼界，时时行乐养天和。诗因割爱佳偏少，酒为消愁厌不多。读罢南华忘了事，北窗高卧又如何。
灯花
作者：蒋树勋
朝代：清
体裁：七言律诗

深宵何喜说儿童，结得花枝灿一丛。到眼离奇长伴夜，关心开落不禁风。芸窗漏尽书还读，绣阁针停女罢红。有约不来人悄悄，闲敲棋子响玲珑。
种梅
作者：蒋树勋
朝代：清
体裁：七言绝句

带月携锄亲自栽，苍苔独立费徘徊。他年定作和羹用，望尔先春及早开。
种竹
作者：蒋树勋
朝代：清
体裁：七言绝句

园丁共话立斜曛，亲手栽培望此君。嘱咐来年春倍长，森森要看到凌云。
落花·其一
作者：蒋树勋
朝代：清
体裁：七言绝句

韶光来去太匆匆，开落原非一样同。绝似文姬悲出塞，泪和粉腻怨东风。
落花·其三
作者：蒋树勋
朝代：清
体裁：七言绝句

几度呼童蔓扫开，纷纷蝴蝶梦瑶台。东风吹落成机杼，散作文章水面来。
落花·其二
作者：蒋树勋
朝代：清
体裁：七言绝句

剧怜飘泊各东西，一片香痕化作泥。捣破诗人清梦稳，声声肠断子规啼。
落花·其四
作者：蒋树勋
朝代：清
体裁：七言绝句

滚滚飞花散若仙，卷帘一见我犹怜。嫣红姹紫千般落，欲待看时要隔年。
闲居即事
作者：蒋树勋
朝代：清
体裁：七言律诗

种竹栽花事事忘，北窗高卧到羲皇。无求便是安心法，有好原非却病方。山看嵯峨消永昼，酒随尘浊梦高阳。年过半百须行乐，漫说神仙学子房。
鹁鸠啼
作者：蒋梦兰
朝代：清

晚来鹁鸠鸣不己，鸠妇含愁农妇喜。馌饷才归又出门，仰望乌云何处起。鹁鸠鹁鸠愿尔鸣，明朝可免车河水。儿夫肌肉日炙焦，鸠妇休伤雨濡尾。
挽张之洞联
作者：蒋楙熙
朝代：清
体裁：联

谓天之未丧斯文，学统已无山岳载；使臣言不幸而中，浪花声咽海门秋。
挽张之洞联
作者：蒋楷
朝代：清
体裁：联

回翔中外，为词臣虽匡刘弗如，为畺臣虽陶庾弗如，为辅臣虽丙魏弗如，以一身砥柱狂流，方冀济斯世、康斯民，数钜典酌古准今，温公从洛中来，未竟厥志；坐镇东南，任粤督值法越之变，任江督值辽韩之变，任鄂督值津京之变，洎去岁宫车晚驾，实能决大疑、定大计，卌余年感恩知己，和仲为天下恸，并哭其私。
浪淘沙·立夏前送妹
作者：蒋氏（元葵女）
朝代：清
体裁：词

剩得几多春。十二时辰。满庭飞絮糁花茵。添阵潺潺帘外雨，深院黄昏。独坐掩重门。愁倒芳樽，便无离别也销魂。明日那堪南浦去，又送行人。
筠阳送伯氏之平越
作者：蒋永侃
朝代：清
体裁：七言律诗

中外知名旧谏台，莫为小试灭风裁。去官都尚陶公节，监税谁传苏子才。自此青云更瑞气，多缘玉露润苍苔。南园花月长相忆，案牍余时且问梅。
长安秋兴
作者：蒋永侃
朝代：清
体裁：七言律诗

萧萧白露下铜驼，辇道回风冷玉珂。击筑地还余渡否，典裘人不奈愁何。茂陵秋老迷松桂，长乐烟深锁芰荷。飞琯荒依邹子律，忍教霜雪蓟门多。
倾杯乐·送次山再至济上
作者：蒋永修
朝代：清
体裁：词

何处驱愁，此闲亦乐，游方汗漫。正春浅、花疏日淡，一鞭又指，任城古县。南池宾从迟欢宴。奈当筵听朝雨，阳关声缓。桥名情尽，赢得柳梢折短。记太白，当年行遍。怕今日风流，香令散。重携到，彩笔如椽，百篇斗酒诗卷。曾几度、登高望远。莫惹起，浮云宫殿。离思好长，则寄女娲陵畔。
浣溪沙·晚发见微雪
作者：蒋永修
朝代：清
体裁：词

侵晓匆匆策骑先，怪他山色淡于烟。一鞭寒透五更天。高拂柳丝凝玉屑，轻粘草甲碎花钿。暗传春色到梅边。
黔中留别樊曰稷·其一
作者：蒋永岳
朝代：清
体裁：五言律诗

落魄天涯客，衔君知独深。气温弹剑客，雅重盍簪心。月动孤城角，秋生万户砧。此时搔首处，两地费枯吟。
黔中留别樊曰稷·其三
作者：蒋永岳
朝代：清
体裁：五言律诗

折柳城南路，萧萧万里行。强持儿女态，难禁友朋情。慎护阶前玉，频函字里琼。萍踪倘无定，重问五溪程。
黔中留别樊曰稷·其二
作者：蒋永岳
朝代：清
体裁：五言律诗

我岂南州士，君真北海豪。翰飞苍史箓，书著楚人骚。友谊倾千古，离情点二毛。愿丰雏鹗羽，待制卯闱条。
十七日夜饮适竹西先生过访酒罢同登霭园山麓玩月即景有作
作者：蒋沄
朝代：清

结庐傍崇冈，地僻万籁静。同好四五辈，杯酒消夜永。四座尘谈雄，百罚觞正猛。高人款柴扉，萧然骑从屏。洗盏乃更酌，拇战迭驰骋。狂客醉言归，清游兴重整。中天一轮月，普照下方境。缓步陪杖履，贾勇陟岫岭。连山浩无涯，横江微有影。是时夜将半，凛冽霜华冷。吠犬寒噤声，惊鸦飞缩颈。嗟彼尘事喧，更谁逸趣领。与公期后约，快意抉幽景。
昆阳怀古
作者：蒋沄
朝代：清

乌鸦压阵阵云黑，百万雄师黯无色。昆阳城头大雷雨，神兵自天呼杀贼。虎豹股栗瓦砾飞，弥山蔽野飘降旂。汉家四七鼎再奠，不阶尺土开神畿。扫除井蛙驱穴蚁，白水真人赤龙子。渐台威斗狙诈穷，关中瑞符谶纬起。平沙废垒古战场，至今豪气犹飞扬。戍楼呜呜吹画角，夜半西风振林木。
朱柜国大夫祠
作者：蒋沄
朝代：清

叠鼓喧村赛，迎神又送神。千秋留故里，三代本期民。燎火原头草，褰裳渡口人。我寻《循吏传》，再拜荐新蘋。
黄鹤楼
作者：蒋沄
朝代：清

历尽千秋劫，巍然古鹤楼。澹烟浮汉市，残日见黄州。远树云中出，长江天际流。何人夜吹笛，望远不胜愁。
登岱
作者：蒋泩
朝代：清

天门千丈立崔嵬，铁削双峰一径开。山界鲁齐盘地轴，禅隆秦汉剩仙台。黄河北绕青丘□，碧海东依紫塞回。欲倩卢敖九节杖，晴披阊阖望蓬莱。
夜思
作者：蒋浩
朝代：清

醉起惜凉月，散发临清风。虚籁息深竹，明河在高桐。夜静转清旷，秋意南飞鸿。美人隔千里，幽梦托芙蓉。
夜泊枫桥望寒山寺
作者：蒋浩
朝代：清

夜火疏钟伴寂寥，十年旧梦泊枫桥。清狂不见王司理，来问寒山寺外潮。
夜雨泊秦溪虎啸桥
作者：蒋浩
朝代：清

虎啸山桥夜，鱼鸣海角更。乱云千障合，孤艇一镫明。兰草还思楚，桃花莫问嬴。卧听篷底雨，人语暗潮生。
寻粹上人不值
作者：蒋浩
朝代：清

溪馆落叶深，亭林人迹少。坐来清磬歌，虚窗郁幽抱。独语下间阶，夕阳淡秋草。
渔父
作者：蒋浩
朝代：清

雪后初归塞北鸿，荻芽抽碧软东风。收罢钓丝渡湖去，一枝柔橹月明中。
军旅
作者：蒋深
朝代：清

书生事军旅，奉檄楚江游。人度危滩月，猿啼独夜舟。遥闻刁斗静，犹喜甲兵收。不作从征咏，登楼客已愁。
晓行
作者：蒋深
朝代：清

闻鸡莫叹客途穷，拂曙星河倚剑雄。马上续完乡国梦，笛中吹起戍楼风。云开泰岱天门白，人渡津关海日红。湛露未晞秋信到，芦烟深处数声鸿。
蝇
作者：蒋深
朝代：清

趋热性能惯，贪饕死亦轻。未容随骥尾，先欲乱鸡鸣。把剑何堪逐，无屏漫点成。秋风萧飒后，怜尔竟何营。
过落花村寄姚水部梓岚
作者：蒋深
朝代：清

蒲村西十里，隔水澹斜阳。花落在何处，人行觉路香。鸡栖烟箐密，鸦曳暮云长。想见湄潭老，探幽觅句忙。
麻阳船口号
作者：蒋深
朝代：清

逆流好用船头力，下水偏将船尾行。一叶不妨危地过，此心平处水皆平。
书曾大诗册
作者：蒋湘南
朝代：清

百鍊才锵掷地金，休将才命判升沈。旗亭酒暖黄河曲，桂树蟾孤碧海心。果是曹刘堪索暗，傥逢牙旷定知音。文章花样关时代，爱古还宜不薄今。
佛峪
作者：蒋湘南
朝代：清

一峰侧皈佛，万岩恐遭摈。破釜偏亦承，旋螺折而进。琳宇涌弹指，华严缩盈寸。花开斋鸽游，经歇古龙恨。贪狼蓄人性，听偈晨不遁。石蒸泉乳香，雨酿洞云润。树根野人卧，往往疑古舜。我生激血性，不知本根钝。自惜乾匠心，不为象教运。迩来倦炽尘，天花剖空阵。孝忠谁助谈，贤圣无近信。安得半蒲团，老此双蓬鬓。意外得初地，合十打欢讯。辞家虽未能，成佛讵无分。定僧凝死猿，危楼耸妖蜃。可怜瀑雷訇，力图出山奋。
四月二十七日同姚同年燮熊鹾尹松之陈明经凤孙小集江亭·其一
作者：蒋湘南
朝代：清
体裁：七言律诗

云萍小聚一亭高，风捲苍蒹起怒涛。胜会难忘黄叔度，新诗宜付薛阳陶。花当倦后歌犹荡，酒到酣时笛亦豪。更喜西山来入座，分青此日为吾曹。
四月二十七日同姚同年燮熊鹾尹松之陈明经凤孙小集江亭·其三
作者：蒋湘南
朝代：清
体裁：七言律诗

禅心定后絮难飘，旧愿深惭谥洞箫。万事都归张翰酒，十年不艳马卿桥。文章花样来宾戏，跌宕风情入解嘲。醉后略嫌豪气在，胸中五岳未全消。
四月二十七日同姚同年燮熊鹾尹松之陈明经凤孙小集江亭·其二
作者：蒋湘南
朝代：清
体裁：七言律诗

谁从药店唱飞龙，惊座才名有孟公。气感德星辉旧雨，赋成雌霓鬯雄风。深谭各抱千秋恨，投刺还疑四海空。领取拈花微笑意，句章姚与豫章熊。
四月二十七日同姚同年燮熊鹾尹松之陈明经凤孙小集江亭·其四
作者：蒋湘南
朝代：清
体裁：七言律诗

毕竟风光四月清，霏霏梅雨润春明。客中意绪披青荔，梦里家山熟紫樱。扫地焚香他日事，毁车杀马此时情。那堪更听思归引，早办渔樵老一生。
崆峒山
作者：蒋湘南
朝代：清

矗地弥天道气屯，脉先太华近昆仑。虎娴人性疑仙佛，鹤诩皇初训子孙。呼吸九重摇北斗，盘回一线碎西门。广成石室如堪借，莫笑劳形尽钝根。轩辕胜迹入苍凉，问道宫中日月长。治术究应通柱史，寓言或恐误蒙庄。潺泉鸟饮成金色，古洞龙归带药香。开出英雄天子派，秦皇汉武受奔忙。
崆峒山·其一
作者：蒋湘南
朝代：清

矗地弥天道气屯，脉先太华近昆仑。虎娴人性疑仙佛，鹤诩皇初训子孙。呼吸九重摇北斗，盘回一线碎西门。广成石室如堪借，莫笑劳形尽钝根。
崆峒山·其二
作者：蒋湘南
朝代：清

轩辕胜迹入苍凉，问道宫中日月长。治术究应通柱史，寓言或恐误蒙庄。潺泉鸟饮成金色，古洞龙归带药香。开出英雄天子派，秦皇汉武受奔忙。
明太祖亲封铁冠道人所授图
作者：蒋湘南
朝代：清

九宫变而河洛出，世轨千载无真传。尼山那有闭房记，桓法融乃玄之玄。谶始哀平未深考，亡秦者胡在其前。真人崛起有符命，唐宋国祚皆绵延。有明太祖奋徒步，太平一桶逢周颠。得之者顺失亦顺，学穷造化闻青田。铁冠道人更狡狯，此图画出葫芦禅。上书一榜擘窠势，垂裳而治庭之边。下环盗贼以千数，绕墙刀槊兼戈鋋。其中有树倚山侧，一人披发枝上悬。旁跪一人亦自绞，阴风惨日吹寒烟。事过观之易得解，当时得勿心茫然。人言明祖如汉祖，功臣屠戮多牵连。道人惜此当讽谏，杀机或者生悲怜。我谓阴阳乃小数，杂家曾志班孟坚。羲经十言教消息，盛衰岂有人操权。运会下趋巧机泄，始矜私智窥先天。唐虞不为子孙计，夏商末世终歼旃。周家历数过其卜，宝龟无凭宜弃捐。孔子修经亦修纬，坤凿度亡存者乾。金鸡玉羊本爻象，是纬非谶须讨研。捐益三代知百世，王者必有五百年。我持此语告天下，不读孔孟非神仙。
望河有作
作者：蒋湘南
朝代：清

半月登山日西向，仰看黄河在天上。立马函关阵云起，俯看黄河落地底。火敦脑儿蟠一龙，万里来壮秦关雄。直下龙门勃然怒，中州土性失坚固。下流更被淮河攻，复生神禹难为功。书生慷慨思复古，河北当冲弃数府。载之高地何用堤，顺轨应同关以西。君不见转般仓置漕亦办，治河治淮两无患。
读书
作者：蒋湘南
朝代：清

浮志维利名，灵源浚经策。转此径寸珠，照活千秋魄。生龙怒天风，咽凤翔地脉。掩卷聆古音，都如远行客。客去精光蟠，渴虹烛霄白。蠹鱼夜窥人，一笑敛仙格。羲轮摄华年，蚁牵一何迅。儿时嬉笑情，上与三皇近。束发薰诗书，智慧厉扬刃。嗜欲如娲炭，炽此天一寸。鲁叟锵金石，一击情芽忿。至人蔼孩提，太始哑哑震。缅惟嵚崎怀，圪扬激雅韵。
读书·其一
作者：蒋湘南
朝代：清

浮志维利名，灵源浚经策。转此径寸珠，照活千秋魄。生龙怒天风，咽凤翔地脉。掩卷聆古音，都如远行客。客去精光蟠，渴虹烛霄白。蠹鱼夜窥人，一笑敛仙格。
读书·其二
作者：蒋湘南
朝代：清

羲轮摄华年，蚁牵一何迅。儿时嬉笑情，上与三皇近。束发薰诗书，智慧厉扬刃。嗜欲如娲炭，炽此天一寸。鲁叟锵金石，一击情芽忿。至人蔼孩提，太始哑哑震。缅惟嵚崎怀，圪扬激雅韵。
醉来
作者：蒋湘南
朝代：清

广厦长裘意已疏，文章报国更谈虚。深源讵系苍生望，韩愈犹怀宰相书。西极屯田烦将帅，南中民力尽河渠。醉来谰语关经济，腐气豪情两不除。
长毋相忘汉瓦歌
作者：蒋湘南
朝代：清

沈初明死天已老，零落通天台下表。汉宫片瓦留人间，犹带铜人泪痕小。泪痕绿涴苔钱细，回文如唤奈何帝。帝恩如海无时休，廷尉先传下酂侯。未央酒热枭后怒，又看烹狗如烹兔。君臣富贵已相忘，夫妇恩爱何能长。尽羡瑶官栖翡翠，谁怜梦雨飘鸳鸯。鸳鸯密密银云敛，相思魂绕麒麟殿。金镮有诏索前鱼，凤辇无声求故剑。别有柔情袅碧丝，笙歌隔院梦醒时。春雨黄金私买赋，秋风白扇自吟诗。此际轻抛如瓦砾，此时清泪如珠滴。董侯玉印邓家铜，反盟鼎券同休戚。岁星笑杀博士愁，兰茳密织鱼鳞稠。功臣美人俱已矣，凉风只住殿西头。
题王孝廉后湖草堂集
作者：蒋湘南
朝代：清

不信千秋业，能谋一饭难。怒弦矜指爪，愤笛愬心肝。海碧珊瑚瘦，天红玳瑁乾。穷途珍古泪，莫为冶游酸。
马季长石室
作者：蒋湘南
朝代：清

矻矻来卢郑，明明忤邓梁。罪疑时论在，师法自君亡。禄重难拘礼，才高本近狂。老韩同一传，不幸死中郎。
龙洞
作者：蒋湘南
朝代：清
体裁：古风

金简摄苍水，乖龙甘不逃。凭依太古智，天半蟠其巢。高捧巨灵掌，残擘周处刀。诸佛谁咒毒，坏壁镌周遭。谷神媾婴姹，老儋同一胞。子孙蠕岩脏，万古屯腥臊。我闻天之用，尔功尤冠曹。受爵镇齐鲁，万命枢丰焦。胡为怯旱魃，蚕缩气不骄。腐儒昨被放，悲悯怀尚操。哀鸿■肠胃，秋禾乾不浇。思借卫公马，一流郇伯膏。痛哭虽越位，彼乐宜适郊。怀哉文命圣，鞭驱奋忧劳。放菹取桑土，洪澜静不泡。方今掷河费，淮黄天正滔。玄圭不再锡，心血枯煎熬。兹山蓄神异，樏橇旧迹抛。或疑庚辰剑，堕化灵昭昭。人鬼恣出入，虾蛭争呼号。秉烛辞黑兽，愧尔雷火烧。
龙洞
作者：蒋湘南
朝代：清

金简摄苍水，乖龙甘不逃。凭依太古智，天半蟠其巢。高捧巨灵掌，残擘周处刀。诸佛谁咒毒，坏壁镌周遭。谷神媾婴姹，老儋同一胞。子孙蠕岩脏，万古屯腥臊。我闻天之用，尔功尤冠曹。受爵镇齐鲁，万命枢丰焦。胡为怯旱魃，蚕缩气不骄。腐儒昨被放，悲悯怀尚操。哀鸿𬊂肠胃，秋禾乾不浇。思借卫公马，一流郇伯膏。痛哭虽越位，彼乐宜适郊。怀哉文命圣，鞭驱奋忧劳。放菹取桑土，洪澜静不泡。方今掷河费，淮黄天正滔。玄圭不再锡，心血枯煎熬。兹山蓄神异，樏橇旧迹抛。或疑庚辰剑，堕化灵昭昭。人鬼恣出入，虾蛭争呼号。秉烛辞黑兽，愧尔雷火烧。
塞下
作者：蒋湘垣
朝代：清

贺阑千嶂与云齐，白草横天雉堞低。古戍军声严夜月，清秋边思入征鼙。寒原木落双雕急，绝塞风高万马嘶。蕃部不须窥四镇，汉家都护在安西。
孤柞叹
作者：蒋湘垣
朝代：清

龙鳞犀甲云垂地，百尺搀天入天际。斩以斤斧引以绳，谷倒岩摧倏憔悴。森然古色据当路，故老不知几年岁。孤根裂下劫灰余，铁干排空走元气。屈曲惭非梁栋材，支离委绝亦可哀。土人言此无所用，杀代不异草与莱。吾闻物以不材老，惜其自养到合抱。乍可萧条凌雪霜，忍看埋没随百草。翻思物理岂有极，汉宫五柞亦萧瑟。垂杨袅袅不自持，太息风前尔何物。
感旧
作者：蒋湘垣
朝代：清

棕鞋桐帽野情宜，略似嵩阳货畚时。白眼看人投社少，青山容我放杯迟。衣冠耆旧非当日，文字因缘感夙知。太息长源为煨芋，求仙终后十年期。
灞陵
作者：蒋湘垣
朝代：清

腰间龙剑漫星文，箧里《阴符》闇不分。蓐食边庭多岁月，严城鼓角动风云。三河年少生轻敌，九塞威行尽勒勋。他日灞陵亭下过，何人知是故将军。
过李文正公暮
作者：蒋湘垣
朝代：清

畏吾村边古时路，桔槔亭畔婆娑树。落日荒榛不见人，谁道先朝相公墓。公昔承明当直时，经纶密勿天下知。升平宰相风流盛，馆阁文章后辈推。晚逢北寺纵横日，老臣心事忧时极。伏阙徘徊薄俗嗤，孤忠调护先皇识。白首丹心二十年，每闻忧国涕泪涟。高皇社稷一朝正，朝廷无事公归田。康陵已事成仓卒，后来论者何翻覆。大贤之后并凌迟，惨淡秋风号宰木。零落遗阡事惘然，诸公高义薄云天。曾无碑碣人间识，可信衣冠梦里传。南中耆旧当时少，华容尚书亦元老。江湖廊庙各有志，男儿何必抽身早。青史幽沈合一伸，功名节烈两难论。千秋陨涕封疆狱，遗恨中朝无此人。
鹦鹉洲
作者：蒋湘垣
朝代：清

目中不见岑牟衣，耳中不闻渔阳鼓。淋漓大笔照人间，寂寞荒洲一抔土。吁嗟祢生气如虎，不死阿瞒死黄祖。景升殊自愧英雄，何况千钧为鼷鼠。避世当为庞德公，戮死甘为孔文举。千秋孤凤掷鸿毛，落日凭栏泪如雨。
读史
作者：蒋湘城
朝代：清

不觉风尘岁月侵，野田春树浩成林。群儿岂解东门啸，夜火俄惊大泽深。郑鹿知亡惟走险，鲁鸮来集为怀音。汉廷长吏如龚遂，郡国何劳绣斧临。
项王
作者：蒋湘城
朝代：清

江东亦是龙兴地，一跌归来霸业荒。虚遣郎中留戏下，岂知王气在咸阳。孤军不令收全楚，衣绣何曾到故乡。地下英雄应一笑，偶然成败讵天亡。
东武吟
作者：蒋湘培
朝代：清

汉帝求故剑，嫔御皆涕零。魏王弃前鱼，左右多叹声。贱子少年日，早希烈士名。出身承主恩，万里事远征。追虏交河北，蓐食朔方庭。徒手冒白刃，俯身搴前旌。朔风浩浩来，塞马惨不鸣。孤蓬杂沙飞，天地忽晦冥。短兵怒相接，血溅单于腥。朝射南山虎，夜宿醉尉亭。何人知故将，穷老甘伶仃。道逢羽林儿，顾盼生光荣。锦带鹔鹴裘，车马浩纵横。时移贵贱异，事去炎凉更。顾惭麒麟阁，虚望嫖姚营。苍鹰思一击，老骥忽长鸣。仍蒙伏波将，不愧班生铭。
咏史
作者：蒋湘培
朝代：清

郁郁青枫树，岁久成枯株。鸱鸮巢其颠，失路委泥涂。高明逼众怒，倾夺在斯须。李斯相秦皇，六国为丘墟。失意车府令，陨身家亦屠。韩非亦何人，乃如兔投罦。位显实疾偾，名高成祸枢。不见兰陵令，衰年方著书。
山游
作者：蒋湘培
朝代：清

高山如梯空，突兀露脊背。下临小坡阜，波涛浩破碎。姽婳多余妍，奇怪或分外。青苍虽一气，俯仰各殊态。攀萝陟层巅，跨险入幽霭。天工信好事，乘酣作狡狯。当其抒壮藻，往往得奇概。上有幽人居，似保清净退。偃月作岩屏，裁云出松盖。颇疑苏门徒，青眼非我辈。余亦栖迟人，清辉澹相对。逍遥久忘归，终焉谢尘壒。
永福寺
作者：蒋湘培
朝代：清

倚槛溪声绕碧岑，开窗云气落衣襟。青山有画渔樵路，古佛无言钟磬音。谷口烟霞秋似染，寺门松栝昼常阴。名花翠竹俱零落，倚仗空林时一吟。
秦皇庙
作者：蒋湘培
朝代：清

虎视当年亦壮哉，千秋遗庙枕岩隈。依然王气东南盛，不见仙人海峤来。事去雄猜终束手，运穷付托况非才。如何倒海回山力，不救骊山土一抔。
缥缈峰诗
作者：蒋湘培
朝代：清

郁乎何苍苍，兹山崒然起。却临青冥上，迥出虚空里。决非渣滓成，想像结构始。纵横布远势，天外知可倚。或锐如持矛，或平若授几。峥嵘势疑怒，平远情类喜。阴晴变斯须，光怪难偪视。鸿炉作鼓铸，大化供磨砥。仰峭镵诸天，俯临排垤蚁。元精浩茫茫，万古如未已。吁嗟揽气象，岂直论道里。远瞩瞻青苍，即之微茫耳。吾闻列仙宫，往往通帝扆。苟非真灵宅，绝景孰私己。畴能乘元化，举手摘瑶蕊。一承帝台觞，如洗功德水。傥有新宫铭，谁云东平子。买山如可谋，叩门访谁氏。
褚仆射洗笔池
作者：蒋湘培
朝代：清

永徽往迹留清池，老苔半顷函玻璃。野色凄凄映江绿，墨气馥馥浮云姿。池上有庙绘古像，我来展拜魂神爽。当年臣节懔冰霜，犹觉丹心走魑魍。却忆文皇顾命时，佳儿佳妇卿扶持。先帝胡为作此语，无乃早见恩乖离。当时才人正入侍，何不及芟鹦鹉翅。可怜祸水起波澜，扑杀此獠方快意。嗟公此心劲如铁，臣躯可捐节不折。潭州去国几千里，孤愤飞作炎天雪。行步偶来湘浦口，濡笔径展锥沙手。至今池上风雨夕，仿佛蛟龙夜深走。千秋事往如云烟，却想临池燕集年。狂歌欢咏亦偶尔，长安不见应潸然。神龙御天唐再造，洗日咸池宁足道。孤臣曲突竟何为，零落丰碑卧秋草。误国李许名谁馨，精气蟠郁池为灵。我欲从公乞笔札，写诗上续《离骚》经。
读淮阴侯列传
作者：蒋湘培
朝代：清

长乐仓皇壮士死，天下心悲汉皇喜。汉皇何喜民何悲，欢歌乃在深宫里。吕公息女老堇毒，灭火祸胎真祸水。内蛇气焰凶灼天，龙鼎彭亨思染指。庭中健者韩将军，与哙等伍心尚耻。生存肯作吕氏臣，俯窥产禄狐豚耳。钟室幸为儿女诈，梁王菹醢东都市。良弓走狗去几尽，炎祚倾危竟何恃。发蒙振落真易与，天下大势可知矣。长陵魂魄如有知，当时何为斩壮士。
野兴
作者：蒋湘培
朝代：清

野兴维难适，幽期肯重过。孤云兼石瘦，老树得秋多。衰谢将时远，栖迟赖酒和。晚凉聊隐几，处处有渔歌。
颍许间杂诗
作者：蒋湘培
朝代：清

颍川日夜流，颍水何瀰瀰。昔云沈冥人，临流洗其耳。投以万乘言，蹴尔如挞市。耳且不欲闻，况能强之仕。道逢牧犊翁，牵饮上流水。顾视世间人，膻腥诚独鄙。甘瓜何绵绵，白石何齿齿。持比颍水清，吾心正如此。言访阮公里，亮节追慎密。冥心视时流，扰扰蚋与虱。譬如虎豹丛，寄此鸾凤质。偶然作步兵，帅幕时造膝。处亦不成处，出亦非为出。徘徊污浊间，独以酒自逸。时时哭穷途，心事无人识。
颍许间杂诗·其一
作者：蒋湘培
朝代：清

颍川日夜流，颍水何瀰瀰。昔云沈冥人，临流洗其耳。投以万乘言，蹴尔如挞市。耳且不欲闻，况能强之仕。道逢牧犊翁，牵饮上流水。顾视世间人，膻腥诚独鄙。甘瓜何绵绵，白石何齿齿。持比颍水清，吾心正如此。
颍许间杂诗·其二
作者：蒋湘培
朝代：清

言访阮公里，亮节追慎密。冥心视时流，扰扰蚋与虱。譬如虎豹丛，寄此鸾凤质。偶然作步兵，帅幕时造膝。处亦不成处，出亦非为出。徘徊污浊间，独以酒自逸。时时哭穷途，心事无人识。
寄怀
作者：蒋湘墉
朝代：清

谁道离心白羽轻，倚栏惆怅若为情。月明海上天如曙，春入河流夜有声。千里传书无过雁，五更疏梦怕啼莺。西窗别后人何计，憔悴芳华隔凤城。
君子泉
作者：蒋溥
朝代：清

因念先人泽，还游君子林。径随千竹远，门对一泉深。静室祛尘虑，禅房发古心。肩舆更前去，万籁听清音。
桐花歌
作者：蒋溥
朝代：清

山窗三见桐著花，先生三载兹为家。老树不知寿几许，穷村偃蹇无精华。刳心竟作蚁乡里，抱花频有蜂干死。先生得毋类二虫，眼前生趣还馀几？桐阴瑟瑟摇微风，桐花垂垂香满空。压檐一枝早开谢，花朵历落庭阶中。疏帘一幅潇湘雨，老莺作歌雏燕舞。朝晖散影何娟娟，山窗寂然人正眠。
挽彭玉麟联
作者：蒋澍澜
朝代：清
体裁：联

揽辔澄清，带砺山河资保障；成功退隐，优游丘壑写情怀。
挽张百熙联
作者：蒋炎龄
朝代：清
体裁：联

绋纶震悼迈寻常，合政界商界学界诸人，同声一哭；沅湘耆旧半零落，于文正文忠文襄而外，独有千秋。
自感七绝四首·其一
作者：蒋煦
朝代：清
体裁：七言绝句

愧不如人未业儒，空嗟子仅识之无。降才上帝无偏袒，生我胡为拙且愚。
自感七绝四首·其三
作者：蒋煦
朝代：清
体裁：七言绝句

愧不如人有百工，事成居肆乐从容。也知畴若垂咨问，金木共如昧错攻。
自感七绝四首·其二
作者：蒋煦
朝代：清
体裁：七言绝句

愧不如人未学侬，春耕夏耨以时从。力田空下明王诏，食粟曹交今又逢。
自感七绝四首·其四
作者：蒋煦
朝代：清
体裁：七言绝句

愧不如人学贾商，俨然傀儡亦登场。生财昧却陶朱术，博得劳劳镇日忙。
月夜访友不值
作者：蒋燕
朝代：清
体裁：五言律诗

夜月凉如水，流光上葛衣。访秋循石径，倚杖叩柴扉。吾辈兴非浅，主人时未归。相期有明日，未免暂相违。
村肆小集
作者：蒋燕
朝代：清
体裁：五言律诗

风光明野店，一径枳篱边。细草绿过水，远山青接天。人归村树外，春到酒樽前。愿卜此间地，诛茅住十年。
过张伯山斋居
作者：蒋燕
朝代：清
体裁：五言律诗

茅屋隐篱笆，书声出枳花。草声容吠蛤，树老认栖鸦。高咏半窗月，清言七碗茶。漫云居近市，潇洒似山家。
送卞晋卿先生赴金陵馆舍七首·其一
作者：蒋燕
朝代：清
体裁：七言律诗

自靖干戈奏管弦，春风即拂柳堂前。栽成桃李刚三载，近得芝兰已十年。每虑泥涂难蠖屈，果然乔木见莺迁。从今白下无边景，尽入骚人检点篇。
送卞晋卿先生赴金陵馆舍七首·其七
作者：蒋燕
朝代：清
体裁：七言绝句

文名藉藉震金陵，声价还欣十倍增。莫虑云程九万里，大鹏从此看飞腾。
送卞晋卿先生赴金陵馆舍七首·其三
作者：蒋燕
朝代：清
体裁：七言律诗

杏花天气驾扁舟，一路扬帆赴石头。窗外面迎瓜步过，浪中杯指蒜峰浮。江山尽助诗人料，风月堪销客子愁。昨夜登台观气象，文星移照景阳楼。
送卞晋卿先生赴金陵馆舍七首·其二
作者：蒋燕
朝代：清
体裁：七言律诗

欣逢下榻挹清芬，疑殆丛生仗缕分。五夜一门甘立雪，十年三径快停云。鼓盆已怆鸳鸯侣，奋翅旋飞鸾鹤群。唱到骊歌君去也，归时樽酒再论文。
送卞晋卿先生赴金陵馆舍七首·其五
作者：蒋燕
朝代：清
体裁：七言绝句

此后频牵两地愁，兴怀云树独登楼。幸自慰我相思意，不惜梅花寄陇头。
送卞晋卿先生赴金陵馆舍七首·其六
作者：蒋燕
朝代：清
体裁：七言绝句

莫嫌无客伴清寥，梦得高才旧友僚。庚午解头燕许在，更添新雨话南朝。
送卞晋卿先生赴金陵馆舍七首·其四
作者：蒋燕
朝代：清
体裁：七言绝句

无端鸿爪去难留，寂寞春光莫解忧。幸有月明千里共，平分两地照高楼。
闲居即事
作者：蒋燕
朝代：清
体裁：五言律诗

徙倚新阴里，蓬门逸趣生。草清铺地滑，蕉绿到窗明。雨湿花须重，风和蝶翅轻。悦人清入耳，时鸟弄歌声。
题黄鹤楼
作者：蒋玉峰
朝代：清
体裁：联

叹浮世何求，仙人宛在；恨知音绝少，玉笛无声。
冬夜谣
作者：蒋玉棱
朝代：清

篆痕瘦缩香不温，冰奁冷阁青娥魂。铜虬冻折夜光涩，枯泪滴断声闻根。梦觉寒机惊雁语，蠹茧抽丝续幽绪。停辛伫苦那忍眠，留取君归作春纻。
宝应道中
作者：蒋玉棱
朝代：清

奔流一束障湖门，暮色荒寒卤气昏。堕枕残钟烟外寺，打篷孱叶雨中村。天高鸿雁声闻断，地坼蛟鼍窟宅尊。明日露筋祠下过，拟酤清醑荐兰荪。
岁暮感怀
作者：蒋玉棱
朝代：清

剥复几深不可寻，元冥默默閟穷阴。张拳老鹘作人欬，拥鼻寒狸有佛心。妖彗动摇光闪睒，冰天凌厉气萧森。愁边白日堂堂去，负手聊为彳亍吟。
春感
作者：蒋玉棱
朝代：清

惊尘眯幽瞩，春味掩酸怀。饯腊一月？，稊柳长于钗。天地宝一怒，噫气掀荒荄。颓碧惨不苏，下有沈忧埋。新胜诧虚获，前赏嗟暂乖。愿蠲蓬棘心，一肆土木骸。
春感
作者：蒋玉棱
朝代：清
体裁：古风

惊尘眯幽瞩，春味掩酸怀。饯腊一月𣨎，稊柳长于钗。天地宝一怒，噫气掀荒荄。颓碧惨不苏，下有沈忧埋。新胜诧虚获，前赏嗟暂乖。愿蠲蓬棘心，一肆土木骸。
送勒大元侠归豫章
作者：蒋玉棱
朝代：清

秋气晚萧骚，霜晴征雁高。西风吹落叶，相送到江皋。别恨牵柔橹，新寒敌缊袍。平生感风义，明发首重搔。
寄魏交让
作者：蒋玉立
朝代：清

青郊结伴共相招，白社风流尚未遥。日暖莺声闻柳陌，春深花落转兰桡。骚人自纪庚寅岁，旅客重过丁卯桥。我念离群空对月，怀君江上影萧萧。
挂剑台
作者：蒋玉立
朝代：清
体裁：五言律诗

延陵空赠剑，解佩挂南枝。一去留馀恨，重过吊岂知。暮山遥对酒，歌鸟暗催诗。余亦愁心者，离离芳草思。
渡江
作者：蒋玉立
朝代：清

江流九派尽朝宗，六代繁华怅旧踪。千里云浮瓜步树，片帆风送蒜山钟。莺花半落愁边过，烽火频年客里逢。五岳尚赊他日原，何时汗漫一相从。
渡江
作者：蒋玉立
朝代：清
体裁：七言律诗

江流九派尽朝宗，六代繁华怅旧踪。千里云浮瓜步树，片帆风送蒜山钟。莺花半落愁边过，烽火频年客里逢。五岳尚赊他日愿，何时汗漫一相从。
与歌者苏昆生
作者：蒋玉章
朝代：清
体裁：七言律诗

酒满垆边花满楼，相逢犹作少年游。歌成白纻翻新调，忆到青门哭故侯。玉帐不悬秦塞月，璚箫空度汉宫秋。伤心莫听何戡曲，三叠伊凉自白头。
五君咏 其一 杨孝廉维斗
作者：蒋玉章
朝代：清
体裁：古风

夫子金石操，夙昔厉风轨。历事多感激，处暇敦素履。亮节被时论，荣名炳良史。临难永不渝，遗形齐生死。
五君咏 其三 顾明府汉石
作者：蒋玉章
朝代：清
体裁：古风

顾公古遗爱，行卓品亦正。徵异中牟尹，适治单父令。沈识既内融，朗照复外映。兰姿或可摧，桂质末愈劲。
五君咏 其二 陈黄门卧子
作者：蒋玉章
朝代：清
体裁：古风

给谏本轩举，任尚怀往哲。越礼襧生才，好尽嵇公舌。砥脩类湘蘅，缀调俪郢雪。抱石投清流，邈焉身自洁。
五君咏 其五 夏内史存古
作者：蒋玉章
朝代：清
体裁：古风

夏子才轶伦，高步徵前矩。奋身厕缇幕，沦迹混缁羽。摅藻振矕文，吐论洽晋麈。矫矫玉树枝，慷慨就黄土。
五君咏 其四 赵记室子玉
作者：蒋玉章
朝代：清
体裁：古风

记室旷达士，遗世甘沈伏。坐镇推雅风，行吟标奇服。隋珠虽善藏，炯然别鱼目。浩荡归江湖，彭咸同所宿。
再访吴日千因忆遇吴于顾氏东园今五载矣怅然志感
作者：蒋玉章
朝代：清
体裁：七言律诗

辟疆回首五年愁，每见吴郎忆旧游。白首自参天半岭，红泉并作海西流。庾公清兴偏宜夜，宋玉深悲畏及秋。山水依然人自老，月明无那更登楼。
南园杂感与余淡心林衡者同赋
作者：蒋玉章
朝代：清
体裁：五言律诗

故国芳园在，垂杨落日边。不知金谷变，还聚竹林贤。向秀闻孤管，嵇康废五弦。伤心歌舞散，花鸟若为怜。
题兰寄所知
作者：蒋玉章
朝代：清
体裁：七言绝句

湘江春暮百花稀，竹叶丛生蕙草肥。折得一枝心万里，可怜不上楚人衣。
鹿城道中怀归玄恭叶嵋初
作者：蒋玉章
朝代：清
体裁：七言律诗

西鹿城边伤客心，新洋江畔捣衣砧。陆机漫拟吴趋曲，庄舄仍为月下吟。烟入戌楼衔暮色，云生驿树结秋阴。怀人此际堪乘兴，不得追游到竹林。
宿武连驿次和放翁武连县诗寄霞舫少鹤
作者：蒋琦龄
朝代：清

四十功名未可期，秋怀应有故人知。三刀远道销髀肉，九月清霜点鬓丝。世路艰危忘栈险，宦情恬淡到官迟。回看禁掖朋从隔，古县鸣笳向夜时。
寄王子寿
作者：蒋琦龄
朝代：清

梅花晚飞翻，归楫循江汜。风尘黯损神，乱离迫暮齿。延颈恋朋知，合沓岁月驶。词坛久阔疏，悠悠殆二纪。螺州雪后晴，延缘独葭苇。跫然闻足音，肩舆冲泥滓。樽酒展素心，时事从掌指。漆室伤怀抱，涕泪痕满纸。干戈老莱衣，洗然贱朱紫。忠爱本性成，爵禄心则死。天聪辟四门，国运隆任姒。诸公颇用心，骏骨谅已市。斯人国之桢，文章固小技。芝兰不言芳，讵合败荆杞。未登白玉盘，永为老圃耻。崎岖全躯命，吾衰亦久矣。早年识璠玙，孤芳陋桃李。新文更起予，罪言弥奇伟。论都策滇事，所见无彼此。岂惟臭味同，出处固相似。潇湘连洞庭，极目春千里。美人天一方，濯足娟娟水。寂寥身后名，一笑但相视。
挽朱伯韩
作者：蒋琦龄
朝代：清

宣庙有三直，吾推朱子公。立朝凡几日，疾恶乃如风。炙手兀时宰，焦头论近功。当年笑迂阔，颇与紫阳同。未泄种胥愤，堪悲晁贾才。旁求朝命下，痛惜士林哀。奏议尘封久，灵旗血战开。中丞速攻取，白马拥潮来。绝学成孤诣，高文得正传。规模诚阔远，襟抱亦冲渊。岳笑轻尘足，材劳朽木镌。刘贳风义重，叠入玉溪篇。
挽朱伯韩·其一
作者：蒋琦龄
朝代：清

宣庙有三直，吾推朱子公。立朝凡几日，疾恶乃如风。炙手兀时宰，焦头论近功。当年笑迂阔，颇与紫阳同。
挽朱伯韩·其三
作者：蒋琦龄
朝代：清

绝学成孤诣，高文得正传。规模诚阔远，襟抱亦冲渊。岳笑轻尘足，材劳朽木镌。刘贳风义重，叠入玉溪篇。
挽朱伯韩·其二
作者：蒋琦龄
朝代：清

未泄种胥愤，堪悲晁贾才。旁求朝命下，痛惜士林哀。奏议尘封久，灵旗血战开。中丞速攻取，白马拥潮来。
送朱伯韩侍御还乡
作者：蒋琦龄
朝代：清

柏府霜寒乌夜飞，朝簪晓脱理征衣。泰山东望云犹蔽，秋色西来燕已归。出处无惭从古少，文章有用似公稀。郭门供张何须设，恐被旁观说见机。寒花背指放船时，驿路深秋景最宜。新得诗篇聊自赏，旧焚谏草有谁知。洞庭日落帆千里，易水风寒酒一卮。我是徂徕狂直讲，终逢圣德更题诗。
送朱伯韩侍御还乡·其一
作者：蒋琦龄
朝代：清

柏府霜寒乌夜飞，朝簪晓脱理征衣。泰山东望云犹蔽，秋色西来燕已归。出处无惭从古少，文章有用似公稀。郭门供张何须设，恐被旁观说见机。
送朱伯韩侍御还乡·其二
作者：蒋琦龄
朝代：清

寒花背指放船时，驿路深秋景最宜。新得诗篇聊自赏，旧焚谏草有谁知。洞庭日落帆千里，易水风寒酒一卮。我是徂徕狂直讲，终逢圣德更题诗。
阳朔看山
作者：蒋琦龄
朝代：清

岭外多好山，阳朔最奇诡。净洗看山晴，一棹下滩水。应接初不暇，邂逅无穷美。生平所未见，见之心为死。奇者已非山，层出犹未已。日暮维我舟，翘首更一视。行空走群兽，攫人伺奇鬼。竟夕颈为缩，屏息篷窗里。诘朝挂帆去，高情稍倦矣。我闻养生射，全名在一矢。用兵得重瞳，百胜不足恃。赘若舍人蛇，贱如辽东豕。行文贵有余，怀才宜知止。嗟哉阳朔山，所伤惟多耳。山山皆如画，犹恐画未能。何独一小山，偏以画见名。苔草炫金碧，悬崖展幛屏。石纹泼水墨，一幅浑天成。当其有山时，世未有丹青。胡为造化儿，预构狡狯情。画师摹真山，山乃以画称。转辗但相似，何者为山形。是周亦是蝶，此理难具明。问山山不语，尽日山中行。
阳朔看山·其一
作者：蒋琦龄
朝代：清

岭外多好山，阳朔最奇诡。净洗看山晴，一棹下滩水。应接初不暇，邂逅无穷美。生平所未见，见之心为死。奇者已非山，层出犹未已。日暮维我舟，翘首更一视。行空走群兽，攫人伺奇鬼。竟夕颈为缩，屏息篷窗里。诘朝挂帆去，高情稍倦矣。我闻养生射，全名在一矢。用兵得重瞳，百胜不足恃。赘若舍人蛇，贱如辽东豕。行文贵有余，怀才宜知止。嗟哉阳朔山，所伤惟多耳。
阳朔看山·其二
作者：蒋琦龄
朝代：清

山山皆如画，犹恐画未能。何独一小山，偏以画见名。苔草炫金碧，悬崖展幛屏。石纹泼水墨，一幅浑天成。当其有山时，世未有丹青。胡为造化儿，预构狡狯情。画师摹真山，山乃以画称。转辗但相似，何者为山形。是周亦是蝶，此理难具明。问山山不语，尽日山中行。
挽左宗棠联
作者：蒋益初
朝代：清
体裁：联

神灵应运而生，威逾潞国，福并汾阳，甲马忽腾空，月落风悲天雨泣；勋业于今为烈，气壮山河，名垂宇宙，华夷同失望，志决身歼军务劳。
岳庙联
作者：蒋益澧
朝代：清
体裁：联

遗迹镇栖霞，酾酒重瞻新庙貌；大旗悬落日，撼山愿学旧军容。
岳飞墓联
作者：蒋益澧
朝代：清
体裁：联

遗烈镇栖霞，酹酒重瞻新庙貌；大旗悬落日，撼山愿学古军容。
挽骆秉章联
作者：蒋益澧
朝代：清
体裁：联

文潞国位业相同，仰七省声威，佑我湘江犹再造；武乡侯经纶未竟，痛三朝元老，如公岭海更何人。
敷文书院联
作者：蒋益澧
朝代：清
体裁：联

浙水重敷文，看此山左江右湖，千尺峰头延俊杰；英才同树木，愿多士春华秋实，万松声里播弦歌。
西湖湖心亭联
作者：蒋益澧
朝代：清
体裁：联

中央宛在；一半勾留。
吴山纪游
作者：蒋睿
朝代：清
体裁：古风

江南三月风初暖，草软兰薰梅似霰。片帆联挂五湖滨，竹杖芒鞋兴非浅。邓尉风寒香气微，梅花还作雪花飞。孤筇直上千峰顶，万顷银涛惊绝奇。山塘七里风景好，欲乞琼浆煮瑶草。回船笑指九龙开，恍然玉液来蓬岛。野人本是烟霞骨，懒向人间问盈诎。风尘潦倒三十年，越水吴山恣游历。飘泊身心天地间，酒酣无那一凭阑。含情独吊鸱夷老，千古茫茫去不还。
悼庭朴
作者：蒋知让
朝代：清

百岁中庭朴，惊看绿荫疏。虬枝堕微雨，虫蜕积平除。称汝婆娑意，惟余寂寞居。高门种槐柳，他日复何如。
汤山
作者：蒋知让
朝代：清

大汤山傍离宫起，小汤山卧离宫里。汤泉汤汤两山边，漫山竹柏笼御烟。方池金甃锁謻室，余波玉沼生台莲。严霜已逼行客噤，残葩尚夺宫妆妍。翠华不到今几载，膏腴泽遍环山田。我昨歇鞍泉上坐，不得一湔尘土涴。骊山夜月忆旧游，廿载匆匆春梦破。那知羽卫司掖门，中有烟火神仙孙。名姓才通哑然笑，两家交道千秋存。为言此地原荒址，仁庙中年乃经始。画苑名家焦若真，图进新宫易数纸。从兹琼液涵恩波，山灵拥戴泉龙喜。吁嗟乎，水性皆冷泉独温，旧闻源出丹砂根。潜滋动植不灼烂，玄冥之德如其仁。解衣笑就通流浴，饱饮止愁徒满腹。那须漱咽养寸田，已胜河车倾万斛。宫槐黄落秋向残，转眼大地冰阑干。我思挹注挽斗柄，尽回天下三冬寒。
闻秋竹兄客奉天
作者：蒋知让
朝代：清

万古兴龙地，孤身跋马游。郁葱瞻气象，怀抱失牢愁。长揖将军客，高歌敕勒秋。平安容易报，七十五官邮。
游善应禅院
作者：蒋确
朝代：清

萧寺最岑寂，寻幽兴独长。林疏寒鸟聚，竹密暮云藏。野殿丹青古，空庭草树荒。徘徊人不见，楼外锁斜阳。
独坐
作者：蒋确
朝代：清

独坐空斋里，柴门镇日扃。径荒苔自绿，春近草重青。诗不缘贫辍，愁难与酒醒。胡笳日暮发，哀怨不堪听。
望衡图为熊两溟题
作者：蒋祥墀
朝代：清

先生饱读书五车，磊落胸藏天地庐。诗笔纵横一万里，山川览胜神蘧蘧。讲学武昌十五秋，闲来携酒登南楼。二别中峰尽在目，直欲濯足江汉流。凭栏不尽登临乐，还向楼头抱衡岳。洞庭波涛思渺然，十二青螺自卓荦。惜不得平叔紫金丹，遥躔朱鸟控黄鹤。又不得长房缩地方，移取湘帆九面置之几砚角。何物丹青工描摹，为君写作望衡图。足踏芒鞋首戴笠，一童抱琴来于于。扪星未观意气壮，开云已觉精诚孚。指点层峦插天出，雁声几阵飞过无。岣嵝禹碑扫藓读，石青字赤多模糊。朅来归订游山草，眼界何止空蓬壶。愧我卅年老京洛，僦居久被尘网络。一览此图神欲飞，愿与同订寻山约。
沈阳书院联
作者：蒋祥墀
朝代：清
体裁：联

地近圣居，洙泗宫墙瞻数仞；基开王迹，镐丰钟鼓振千年。
挽彭玉麟联
作者：蒋福言
朝代：清
体裁：联

公才是衡岳间气所钟，论名世风规，可云无忝；我意为海内苍生而哭，叹狂澜砥柱，更有何人。
挽张百熙联
作者：蒋禹廷
朝代：清
体裁：联

爱惜人才如司马涑水，转移风会如欧阳庐陵，一代仰宗师，久以斯文重东海；尽瘁鞠躬是诸葛武侯，痛哭流涕是长沙太傅，读千秋遗疏，岂徒吾党恸西州。
夜半闻雨怀徐初邻
作者：蒋禹锡
朝代：清
体裁：五言律诗

客舍三更雨，离人百里情。长吟看烛尽，高枕听潮生。稚子诗应积，元卿疾未平。何时书屋里，梅影拂樽明。
过旨新兰若
作者：蒋禹锡
朝代：清
体裁：五言律诗

僧舍临溪水，幽然绝世尘。庭空云拂席，窗迥鸟窥人。挥麈天花落，鸣琴月色新。寥寥何所诣，閒坐看松筠。
登岳阳楼
作者：蒋立镛
朝代：清

洞庭波起夕阳浮，纵目层楼亦壮游。鸿雁声随天共远，鱼龙气与水争流。神仙有约今朝醉，词赋无灵终古留。如此长风当破浪，苍茫万里是归舟。
一丛花·暮春感事
作者：蒋纫兰
朝代：清

绿窗睡起日融融。小立倚东风。琼楼寂静晶帘掩，分明是、巫峡云封。室迩人遐，雁鱼苕递，幽怨倩谁通。相逢丹桂影重重。难与诉愁衷。生憎鹦鹉能传事，重门掩、空自啼红。欲遣长宵，闲文遍阅，怎奈恨无穷。
一剪梅·中秋
作者：蒋纫兰
朝代：清

离人无寐意悠悠。佳节中秋。辜负中秋。相思对景泪空流。月满江洲。人去江洲。夜凉高碧暮云收。风绕南楼。雁过南楼。谁家横笛亦悲秋。何处闲愁。更惹闲愁。
一剪梅·春夜感别
作者：蒋纫兰
朝代：清

春宵漏永梦难成。寒透罗衾。泪透罗衾。东风怊怅别离新。无限衷情。谁识衷情。瑞炉香尽曙微明。窗外啼莺。怕听啼莺。空将幽恨托行云。落得伤心。枉自伤心。
一剪梅·观并头莲
作者：蒋纫兰
朝代：清

湘帘风卷影迟迟。月满庭墀。露满庭墀。呼鬟折取并头枝。欲慰相思。偏惹相思。浓香清艳自支持。花正开时。人未归时。个中情绪倩谁知。付与双眉。压损双眉。
三段子·早春忆别
作者：蒋纫兰
朝代：清

东风吹彻。破轻黄画檐柳色。落梅如雪砌空阶，寒窗寂寂。记当年，歧亭分手心如裂。罗衫常得啼痕湿，别恨离愁脉脉、和谁说。
三段子·牡丹
作者：蒋纫兰
朝代：清

春光如绣。翠阴浓嫩霞初逗。娇香自许占三春，绿肥红瘦。倚新妆，纤腰无力供长昼。临风时展青衫袖。只恐东风无计、留春久。
三段子·秋夜云掩月
作者：蒋纫兰
朝代：清

空庭寂静。渐胧胧碧梧弄影。西风薄幸送闲云，清光掩映。叹嫦娥，何如薄命人萦恨。闲云漠漠何时尽，天上人间两负、良宵景。
减字木兰花·春夜和研北齐韵
作者：蒋纫兰
朝代：清

风飘帘縠。何处春砧声断续。月色清圆。偏照愁人妆镜奁。双星羞觑。对景空吟肠断句。欲问清光。何事离愁不暂忘。
凤凰台上忆吹箫·重阳忆外
作者：蒋纫兰
朝代：清

小雨初收，疏烟笼柳，西风萧瑟闲庭。渐枫林霜染，梧叶纷纭。芳草瑶阶重叠、东篱菊色遍黄金。恨此日，家乡客邸，两地登临。伤心。吴江越岭，叹愁云杳隔，魂梦难寻。纵有回文字，鱼雁无凭。说甚萸囊菊液，终难解、别恨离情。空凝睇，云山苕递，枉自魂惊。
忆秦娥·其二
作者：蒋纫兰
朝代：清

伤情切。苍苍烟树云重叠。云重叠。天涯苕递，谁传鱼贴。双眉蹙损纤纤月。容光消减心相意。心相意。背人无语，泪痕偷拭。
忆秦娥·暮冬望家报不至
作者：蒋纫兰
朝代：清

寒风冽。纷纷不禁飘银雪。飘银雪。愁怀不异，去年时节。一从别后人如月。衡阳雁断音书绝。音书绝。惊闻又是，暮冬除夕。
意难忘·代闺人记梦
作者：蒋纫兰
朝代：清

萧瑟闲窗。任寒蛩凄切，月绕回廊。愁深忘漏永，梦浅记情长。携手处、旧潇湘。低语诉参商。道别来、天涯信断，雁字茫茫。梧桐一叶飘黄。破深闺幽梦，玉枕生凉。罗帏添寂寞，粉泪湿残妆。重叠恨、断柔肠。暮雨散巫阳。知何日、花前携手，再诉情伤。
柳梢青·湖亭晚望
作者：蒋纫兰
朝代：清

曲曲青山。溶溶碧涧，堤柳垂烟。风送蘋香，松阴避日，凉浸珠帘。清溪翠竹朱栏。凝望处、□□心闲。澹澹斜阳，萧萧芦荻，鸦鸟留连。
满庭芳·病中春暮
作者：蒋纫兰
朝代：清

帘卷东风，花飞南陌，绿窗愁病恹恹。宝奁尘满，慵整翠云鬟。鸳枕多情伴我，与春色、岁岁无缘。肠堪断，容光憔悴，蹙损远山尖。如年。深夜雨，空阶滴处，偏搅孤眠。任残英零落，风乱柔烟。一霎香消红褪，春归去、愁煞啼鹃。谁收管，庭除台砌，芳草碧连天。
点绛唇·七夕简外
作者：蒋纫兰
朝代：清

天上相逢，人间偏把佳期误。伫看碧树。渐觉斜阳暮。倚遍朱栏，罗袂沾琼露。伤幽愫。人迷津渡。咫尺天涯路。
点绛唇·忆别
作者：蒋纫兰
朝代：清

悔煞当年，别时不把归期定。雁鱼路梗。两地无书信。昨夜西风，梦断愁难醒。纱窗静。碧梧相映。疑是萧郎影。
点绛唇·秋晓
作者：蒋纫兰
朝代：清

雾敛云收，乱风拂拂生杨柳。鸟啼莺奏。帘幕寒重透。镜影棱棱，自觉新来瘦。双眉皱。颦残翠岫。玉颜难如旧。
点绛唇·秋海棠
作者：蒋纫兰
朝代：清

嫩绿娇红，无端艳夺春工巧。自怜窈窕。寂寂潜踪好。懊恨当年，误入萧萧草。知音少。愁思萦抱。肠断秋风早。
画堂春·清明即事
作者：蒋纫兰
朝代：清

淡烟漠漠锁妆楼。嫩寒浅雨初收。东风无力柳丝柔。啼鸟含愁。引起深闺幽思，无端恨压眉头。华须偷卜问归舟。双泪盈眸。
百字令·早春咏并头兰
作者：蒋纫兰
朝代：清

东风晴雪，正芸窗乍暖，春光初泄。风飐湘帘香暗递，庭畔新开连理。不斗群芳，铅华慵染，惟与芝相契。悠然韵质，名姿金谷难比。堪羡两两同行，娟娟并蒂，似效双鸾戏。日暖檀心香愈美，碧叶露灵添翠。遥忆当年，江皋佩结，不减风流味。含情窗底，深闺可念憔悴。
西江月·吹箫
作者：蒋纫兰
朝代：清

碧树蝉吟晴日，绿窗昼永如年。深闺寂寞倩谁怜。惟有琼箫为伴。不怨天涯人远，自嗟凤侣无缘。欲传幽恨向君边。只恐西风吹断。
误佳期·闰六月七日为天孙戏
作者：蒋纫兰
朝代：清

无限欢情今夕，伫盼盈盈脉脉。银河依旧鹊桥虚，暗把金钗掷。低语问牛郎，何事还相隔。佳期咫尺竟成非，屈指浑如昔。
踏莎行·七夕感怀
作者：蒋纫兰
朝代：清

皓月初明，轻云试巧。双星偏向离人照。去年寂寞怅银河，今宵又被天孙笑。水榭花庭，秋容遍绕。衡阳雁断音书杳。孤房独宿恨沉沉，罗衾辗转天难晓。
踏莎行·仲春拟雁别燕
作者：蒋纫兰
朝代：清

东阁梅残，落红万点。柳丝风绕黄金线。画檐双燕舞翩跹，年年窥社来庭院。粉箨初成，梨花始艳。遥天别雁愁无限。萋萋芳草总销魂，参商隔面难为伴。
踏莎行·白莲
作者：蒋纫兰
朝代：清

天巧玲珑，一团香雪。亭亭时恐东风折。绿波翻影澹涟漪，娇含晓露迷蜂蝶。不近红妆，偏怜明月。西池昨夜新开彻。芳心何事万丝萦，秋风情薄催离别。
醉落魄·秋思
作者：蒋纫兰
朝代：清

蛾眉慵画。萧郎情与春冰薄。栖涯声里金乌落。玉枕凄凉，羞入青绡幕。珠帘不捲添离索。梧桐月照栏杆角。夜凉今夕浑如昨。独立瑶阶，无语成耽搁。
长相思·病中诉怀
作者：蒋纫兰
朝代：清

思悬悬。望悬悬。人去天涯欲会难。音书更杳然。愁恹恹。病恹恹。愁病支离葬玉颜。问君怜不怜。
长相思·病中诉怀
作者：蒋纫兰
朝代：清
体裁：词

思悬悬。望悬悬。人去天涯欲见难。音书更杳然。愁恹恹。病恹恹。愁病支离葬玉颜。问君怜不怜。
舟次书感
作者：蒋纲
朝代：清

蒲帆一幅挂秋槎，渺渺烟波去路赊。不及茂陵归有壁，翻同杜老别无家。橐中长物馀诗草，道上重阳负菊花。他日萦怀有何处，知予依斗望京华。
和韵灵保《秋夜不寐偶成小诗示攸县蒋春岩主人》
作者：蒋绍宗
朝代：清

平原数尺漫荒城，乃速朱幡冒暑行。己溺为怀民愠解，推恩及下弊源清。三旬日食皆□□，半万蜗居已代营。寄语即安诸赤子，须知忧惕此何情。
斋居晓起
作者：蒋绍宗
朝代：清

四面山俱古，澄怀听晓钟。圣朝崇大祀，天下重先农。鹤立孤生石，云蟠不老松。悠然思太上，礼数自从容。
陪祀炎陵恭纪
作者：蒋绍宗
朝代：清

犹然怀葛混濛时，教稼通商万古宜。德泽直令湘水远，神皋合与祝融奇。岂因采药来南国，亦似巡方葬九嶷。得侍使星陪一祭，梅花香里读穹碑。
得华甥书
作者：蒋继伯
朝代：清

蓬门无事懒巾车，日日清斋足野蔬。傲俗已甘牛侩饮，开缄忽见豹奴书。云低淮甸山如墨，春入燕台雪满渠。为问骑驴京国客，赏奇东观近何如。
茅屋
作者：蒋继伯
朝代：清

叹息兵戈扰扰中，得居茅屋未奇穷。不能种秫从陶令，且喜移家似葛翁。白板扉开桑柘外，红榴花映菉葹丛。干将在匣非无具，拟向淮南事八公。
赤壁矶石坊
作者：蒋翼南
朝代：清
体裁：联

踞虎豹、登虬龙，自兵燹焚来，得睹当年真面目；江上风、山间月，是天工造就，何须此外又楼台。
挽郭嵩焘联
作者：蒋联庚
朝代：清
体裁：联

懋绩冠名贤，九万里衽席流离，海国轺车仗创建；谦光容下吏，二十年珂乡浪迹，沅湘耆旧感凋零。
与左笏卿比部佗城话别
作者：蒋肇龄
朝代：清

别离尊酒越王城，见惯风波海上行。书画压船新搉税，烽烟防垒又增兵。洪涛日涨滔天势，宝剑时闻斫地声。招我不来麾不去，此心难剖是忠贞。
古诗
作者：蒋节
朝代：清

颓阳散林薄，凉飙入我帏。孤鸿邈天末，客子寒无衣。手把鸣琴弹，弦急不成挥。非关弦柱促，顾此心愿违。中情自难抒，无伤知者稀。
同时明府登鼓楼作
作者：蒋节
朝代：清

列戍悲笳咽，荒陵落日殷。眼中千里客，楼外六朝山。良会矧不易，清游那可删。高吟聊复尔，莫使动江关。
张明府招赏牡丹次韵
作者：蒋节
朝代：清

瓯碧鞓红遍草堂，为花耐得六时忙。眼根已眩曼陀雨，鼻观疑参笃耨香。愧我飧槃惊节物，看君健笔擅词场。绿章便奏通明殿，语尔封姨莫漫狂。
病中别谭中丞
作者：蒋节
朝代：清

不缘多累肯依人，典尽琴书始出门。黄独有粮聊可煮，白云如褐恐难温。囊空易动穷途感，剑在宁忘国士恩。记否木兰堂上别，今年此别倍销魂。
苏文忠公玉鼻骍券拓本为剑盟题
作者：蒋节
朝代：清

解骖为助久未闻，以马借人史阙文。古之佚事孰能继，杭州太守苏使君。使君有马出天厩，嘉名肇锡玉鼻骍。东斋却对李方叔，匆匆惜别情难分。忽推君恩及良友，三致其意殊殷勤。丈夫宁有恋栈志，勖哉蹴踏超风尘。当其要约书公据，一纸笔落生烟云。虾蟆压石信奇喻，字体出入从颜筋。更教涪翁定价直，又以长句烦颍滨。何年刻石石自裂，风雨剥蚀生苔纹。忆昔由拳遭兵火，不共珠玉摧妖氛。眼中旧迹喜重见，万生好古真不贫。晚香堂刻旧曾觏，问值乃索百廿缗。短长肥瘠各有态，秋高二华同嶙峋。迩来摹本苦杂出，东家难效西家颦。蜀中椎拓亦艰得，洋川数石犹堪珍。长公作字留戏语，跋待五百年后人。小生后公岁九百，高山徒自怀清芬。呜呼公之高谊今不作，翻覆之手何纷纷。万生万生善宝此，此券莫使冯暖焚。
赠刘明府用东坡喜刘景文至韵
作者：蒋节
朝代：清

应人一任牛马呼，学道于此窥其隅。平生未著《绝交论》，贫窭自觉交亲无。刘侯肫挚独念旧，闻风已足敦薄夫。江淮相聚喜会合，期奋迅翮争抟扶。那堪飘泊感节物，又见荍麦将生须。迩来闭置苦岑寂，似橐驼坐毋乃迂。昨者有约蜀冈去，欲酹卮酒怀欧苏。藉兹眺远豁襟抱，隔江山色如彼姝。倒衣命驾堪从子，狂言屡发可容吾。知君有句证鸿雪，凭阑定忆钱塘湖。
上林春·咏燕
作者：蒋英
朝代：清
体裁：词

紫燕初归庭宇。画帘来去。呢喃软语话多时，如欲和侬住。问尔乌衣旧主。此时何处。裁红剪彩舞春风，管领著，花千树。
减字木兰花·题倦绣图
作者：蒋英
朝代：清
体裁：词

谁家庭院。嫩绿芳枝遮翠馆。午梦惺忪。春日迟迟花影重。支颐斜倚。金线慵拈浑似醉。半捲珠帘。叶底双鸳补未全。
南歌子·南天竹
作者：蒋英
朝代：清
体裁：词

清品梅为侣，芳名竹并称。浑疑红豆种闲庭。深爱贯珠累累、总娉婷。不畏严霜压，何愁冻云凌。渥丹依旧叶青青。好共岁寒三友、插瓷瓶。
喝火令·元宵前一日偶成
作者：蒋英
朝代：清
体裁：词

饮酒浑无量，栽花尽有闲。流光虚度一年年。祗为多愁多病，改却昔时颜。选韵神方倦，敲棋指尚寒。良宵随意步庭轩。却好云开，却好月如盘。却好横斜疏影，和月上阑干。
浣溪沙·花溪归棹
作者：蒋英
朝代：清
体裁：词

淡艳山光似画屏。一峰才过一峰迎，短篷斜挂晚风轻。归路远迷芳草影，沿堤时听嫩莺声。淡黄杨柳送人行。
点绛唇·题《落花人独立图》
作者：蒋英
朝代：清
体裁：词

轻启菱花，蛾眉淡扫青山远。花容月面。鬓上双珠钿。悄倚雕栏，且把闲愁散。春不见。落花成片。飞过斜阳院。
赠戈荩臣
作者：蒋莳
朝代：清
体裁：七言律诗

青髯绀发老仙翁，甲子惟应问八公。献策昔曾高冀北，平刑今尚忆蒲东。归来赋就勤耕秫，谢客门閒独种松。生计满阶培玉树，锦堂日日自春风。
咏菊
作者：蒋莼
朝代：清

深红浅白各相宜，淡淡疏林短短篱。自种自培还自赏，不来城市斗芳菲。
咏薛氏二烈女
作者：蒋莼
朝代：清

矢志全贞孝，怜他姊妹花。九原慈傍母，万里惨呼爷。濒死心如铁，遗容髻尚髽。他年采风者，记取是侬家。
湖州道中
作者：蒋莼
朝代：清

山光万叠罨溪明，草绿平堤雨乍晴。十里桑阴浓到郭，春风时送剪刀声。
自遣
作者：蒋莼
朝代：清

一市惟书卷，萧然伴此生。交情云共淡，诗思水同清。池涨知鱼乐，林深爱鸟鸣。人生须适意，何事日营营。
过京口
作者：蒋莼
朝代：清

五更残月夜鸣钲，双桨迎风一叶轻。远戍忽闻瓜步鼓，片帆已过润州城。漫天风雨云无主，捲地波涛雪有声。如此中流怀利涉，几人揽辔矢澄清。
郎先行
作者：蒋莼
朝代：清

郎先行，妾难随，郎行妾随贼可追。郎先行，莫妾俟郎行，贼至妾可死，郎行妾心安。贼至妾身死，妾死一身何足论，郎行一脉宗祧存。呜呼，死者死矣生者生，表贞扬烈胡不闻？至今秋水年年碧，常照孤坟悬夜月。
野菊
作者：蒋莼
朝代：清

秋风开近野人庐，贴地斑斑任卷舒。莫厌草茅风味淡，寄人篱下又何如？
题松筠阁贞孝事略
作者：蒋莼
朝代：清

历尽冰霜苦，能全孝与贞。夫亡原誓死，亲在敢捐生。辛苦营巢计，艰难反哺情。还期两无愧，饮泣更吞声。
摇落
作者：蒋萼
朝代：清

摇落天涯暮，羁栖感不胜。无家遂耕隐，有妇作吟朋。多病风怀减，悲秋客思增。吾生安守拙，与世敢模棱。旧业荒三径，严亲滞一官。十年遭丧乱，万状忍饥寒。作客曾何补，依人总觉难。愁多怯霜鬓，引镜几回看。
摇落·其一
作者：蒋萼
朝代：清

摇落天涯暮，羁栖感不胜。无家遂耕隐，有妇作吟朋。多病风怀减，悲秋客思增。吾生安守拙，与世敢模棱。
摇落·其二
作者：蒋萼
朝代：清

旧业荒三径，严亲滞一官。十年遭丧乱，万状忍饥寒。作客曾何补，依人总觉难。愁多怯霜鬓，引镜几回看。
七夕二首
作者：蒋葆元
朝代：清

玉宇澄秋色，微云淡碧空。香车初洗雨，仙佩不禁风。泪纵相思洒，情还历劫通。伤心怜月姊，深锁广寒宫。一岁一相见，长留终古盟。空嗟尘世梦，惯作别离情。纤月描眉影，香风隐佩声。年年当此夕，珍重夜三更。
七夕二首·其一
作者：蒋葆元
朝代：清

玉宇澄秋色，微云淡碧空。香车初洗雨，仙佩不禁风。泪纵相思洒，情还历劫通。伤心怜月姊，深锁广寒宫。
七夕二首·其二
作者：蒋葆元
朝代：清

一岁一相见，长留终古盟。空嗟尘世梦，惯作别离情。纤月描眉影，香风隐佩声。年年当此夕，珍重夜三更。
中秋前由馆返里
作者：蒋葆元
朝代：清

一棹烟波里，微茫薄暮天。稻花香浥露，柳色淡含烟。石险潮声壮，波平月影圆。秋怀正萧瑟，渔唱起前川。
书宋史密都统传后
作者：蒋葆元
朝代：清

抚州城外进贤坪，上将星摇惨淡明。赴死敌犹称壮士，捐生节岂愧完人。忠臣儿痛市行乞，都统子听人问名。铸铁难消开阃罪，江潮怒作不平鸣。
书怀
作者：蒋葆元
朝代：清

慷慨寰中事，沧桑变劫灰。途穷争傲骨，世乱炼奇才。清气孕诗笔，牢愁消酒杯。请缨何日遂，壮志策风雷。
呈张尔常师用谢幼陶韵
作者：蒋葆元
朝代：清

讲帷十载别匆匆，依旧春生杖履中。露布才华惊倚马，雪泥踪迹认飞鸿。访碑录就文心古，誓墓书成老手工。执梃愿为门下长，首先桃李占春风。
咏愁
作者：蒋葆元
朝代：清

信似春潮日夜流，眉头双锁更心头。寒蛩呜咽织千缕，新月分明钓一钩。孤馆梦回初醒酒，春闺魂断独登楼。何当倒泻银河水，尽洗人间万斛愁。
客中秋雨接家书寒衣二首
作者：蒋葆元
朝代：清

不尽缠绵意，寒衣远寄将。线同心事密，泪杂墨痕香。骨瘦秋先觉，愁多夜倍长。孤衾寒似铁，怎入黑甜乡。珍重一函捧，未开心已愁。还将两行泪，并作十分秋。新恨传青鸟，浮生寄白鸥。凄风兼苦雨，点滴到胸头。
客中秋雨接家书寒衣二首·其一
作者：蒋葆元
朝代：清

不尽缠绵意，寒衣远寄将。线同心事密，泪杂墨痕香。骨瘦秋先觉，愁多夜倍长。孤衾寒似铁，怎入黑甜乡。
客中秋雨接家书寒衣二首·其二
作者：蒋葆元
朝代：清

珍重一函捧，未开心已愁。还将两行泪，并作十分秋。新恨传青鸟，浮生寄白鸥。凄风兼苦雨，点滴到胸头。
春雨二首
作者：蒋葆元
朝代：清

裹头吟倦夜无聊，斜拥鸳衾蜡渐消。不是秋声也难受，丝丝春雨滴芭蕉。冶春怕唱恼春词，憔悴新来病不支。除却狂歌兼痛饮，何曾开展一丝眉。
春雨二首·其一
作者：蒋葆元
朝代：清

裹头吟倦夜无聊，斜拥鸳衾蜡渐消。不是秋声也难受，丝丝春雨滴芭蕉。
春雨二首·其二
作者：蒋葆元
朝代：清

冶春怕唱恼春词，憔悴新来病不支。除却狂歌兼痛饮，何曾开展一丝眉。
晚春自城舟行旋月桥四首
作者：蒋葆元
朝代：清

乱红飞舞漾帘钩，逐队寻芳杜若洲。柳絮漫天花梦醒，诗成无处着春愁。三篙软碧涨鱼鳞，架上荼蘼蹙碎银。花事渐阑胡蝶懒，将离红剩可怜春。篷窗点滴夜迢迢，蜡烛啼红焰未消。最是梦回听不得，风声和雨送春潮。杨花情思太无聊，漂泊浮踪趁远飙。似我春心收不住，随风飞度赤阑桥。
晚春自城舟行旋月桥四首·其一
作者：蒋葆元
朝代：清

乱红飞舞漾帘钩，逐队寻芳杜若洲。柳絮漫天花梦醒，诗成无处着春愁。
晚春自城舟行旋月桥四首·其三
作者：蒋葆元
朝代：清

篷窗点滴夜迢迢，蜡烛啼红焰未消。最是梦回听不得，风声和雨送春潮。
晚春自城舟行旋月桥四首·其二
作者：蒋葆元
朝代：清

三篙软碧涨鱼鳞，架上荼蘼蹙碎银。花事渐阑胡蝶懒，将离红剩可怜春。
晚春自城舟行旋月桥四首·其四
作者：蒋葆元
朝代：清

杨花情思太无聊，漂泊浮踪趁远飙。似我春心收不住，随风飞度赤阑桥。
月夜怀友人
作者：蒋葆元
朝代：清

不作远游客，那知离别情。怜君年最少，于我谊弥亲。凉意侵蟾影，秋怀起雁声。几时酬旧志，烟水订鸥盟。
清晓江行偕金声侣二首
作者：蒋葆元
朝代：清

划破半江碧，空濛散晓烟。潮迎双桨活，沫溅一篙圆。树影青连郭，山光绿到船。与君同把酒，高唱小游仙。远水接天平，长空露洗清。春云幻奇态，朝旭媚新晴。溪鸟似相识，山花都未名。甲兵当十万，狐鼠漫横行。
清晓江行偕金声侣二首·其一
作者：蒋葆元
朝代：清

划破半江碧，空濛散晓烟。潮迎双桨活，沫溅一篙圆。树影青连郭，山光绿到船。与君同把酒，高唱小游仙。
清晓江行偕金声侣二首·其二
作者：蒋葆元
朝代：清

远水接天平，长空露洗清。春云幻奇态，朝旭媚新晴。溪鸟似相识，山花都未名。甲兵当十万，狐鼠漫横行。
白秋海棠
作者：蒋葆元
朝代：清

月华香艳露华凝，姑射仙人唤未应。剪取秋魂娇欲语，一枝清绝伴书灯。
秋思偕陈心畬作二首
作者：蒋葆元
朝代：清

慷慨寰中事，乾坤此寓生。风泉满清听，草木变秋声。迂拙成何用，清狂亦累名。通才新献颂，犹喜说时清。我亦悲秋者，飙轮感岁华。风蝉咽残柳，霜蝶媚幽花。山水供诗料，烟波隐钓槎。浮生何恋恋，随处是吾家。
秋思偕陈心畬作二首·其一
作者：蒋葆元
朝代：清

慷慨寰中事，乾坤此寓生。风泉满清听，草木变秋声。迂拙成何用，清狂亦累名。通才新献颂，犹喜说时清。
秋思偕陈心畬作二首·其二
作者：蒋葆元
朝代：清

我亦悲秋者，飙轮感岁华。风蝉咽残柳，霜蝶媚幽花。山水供诗料，烟波隐钓槎。浮生何恋恋，随处是吾家。
秋雨舟中
作者：蒋葆元
朝代：清

山容洗出净无瑕，石径荒凉起暮鸦。浩渺烟波秋色老，一篷凉雪压芦花。水迢迢更路迢迢，放棹黄昏趁晚潮。细雨斜风云气湿，橹声摇梦过双桥。
秋雨舟中·其一
作者：蒋葆元
朝代：清

山容洗出净无瑕，石径荒凉起暮鸦。浩渺烟波秋色老，一篷凉雪压芦花。
秋雨舟中·其二
作者：蒋葆元
朝代：清

水迢迢更路迢迢，放棹黄昏趁晚潮。细雨斜风云气湿，橹声摇梦过双桥。
读周畇叔沤堂词
作者：蒋葆元
朝代：清

词仙旖旎忒情多，粉黛亲调画翠蛾。十万莺花齐俯首，春风争唱洞仙歌。
谒孝陵六首
作者：蒋葆元
朝代：清

九龙回抱郁葱葱，百尺佳城辇路通。星斗光芒腾宝气，风云叆叇护幽宫。山皴石骨疑蹲虎，桥耸波心认卧虹。隐恨福藩重驻跸，荒原酬酒哭秋风。手提三尺剑龙纹，跃马山河勘乱氛。建号龙飞明日月，宅京虎踞壮风云。东宫不禄悲传统，北道分藩误策勋。燕啄王孙同抱恨，大师何处吊孤坟。百尺红墙古柏围，参天黛色藓花肥。宝城永閟龙长卧，华表空留鹤未归。行脚老僧迎客懒，伤心废监守门稀。十三陵望昌平远，直北云烟接翠微。龟趺七尺矗碑铭，轶宋追唐赞典型。殉国精忠陪侍从，明禋典礼肃神灵。龙髯痛哭遗弓坠，马鬣崇封古殿扃。南渡可怜埋骨处，英魂夜夜泣冬青。王气金陵一旦休，督师慷慨殉扬州。春方进禦蟾苏药，夜宴徵歌燕子楼。狐鼠成群嬉弱国，虎狼列镇拥强侯。九原示警荒陵哭，唤得痴人梦醒不？沧桑感慨吊前朝，整步丹墀过小桥。鱼盌沈埋泉路閟，凫灯闪烁火光摇。遥青拄笏环晴嶂，远白飞帆涌暮潮。回首五云深处望，马蹄碎踏乱山骄。
谒孝陵六首·其一
作者：蒋葆元
朝代：清

九龙回抱郁葱葱，百尺佳城辇路通。星斗光芒腾宝气，风云叆叇护幽宫。山皴石骨疑蹲虎，桥耸波心认卧虹。隐恨福藩重驻跸，荒原酬酒哭秋风。
谒孝陵六首·其三
作者：蒋葆元
朝代：清

百尺红墙古柏围，参天黛色藓花肥。宝城永閟龙长卧，华表空留鹤未归。行脚老僧迎客懒，伤心废监守门稀。十三陵望昌平远，直北云烟接翠微。
谒孝陵六首·其二
作者：蒋葆元
朝代：清

手提三尺剑龙纹，跃马山河勘乱氛。建号龙飞明日月，宅京虎踞壮风云。东宫不禄悲传统，北道分藩误策勋。燕啄王孙同抱恨，大师何处吊孤坟。
谒孝陵六首·其五
作者：蒋葆元
朝代：清

王气金陵一旦休，督师慷慨殉扬州。春方进禦蟾苏药，夜宴徵歌燕子楼。狐鼠成群嬉弱国，虎狼列镇拥强侯。九原示警荒陵哭，唤得痴人梦醒不？
谒孝陵六首·其六
作者：蒋葆元
朝代：清

沧桑感慨吊前朝，整步丹墀过小桥。鱼盌沈埋泉路閟，凫灯闪烁火光摇。遥青拄笏环晴嶂，远白飞帆涌暮潮。回首五云深处望，马蹄碎踏乱山骄。
谒孝陵六首·其六
作者：蒋葆元
朝代：清
体裁：七言律诗

沧桑感慨吊前朝，整步丹墀过小桥。鱼碗沈埋泉路閟，凫灯闪烁火光摇。遥青拄笏环晴嶂，远白飞帆涌暮潮。回首五云深处望，马蹄碎踏乱山骄。
谒孝陵六首·其四
作者：蒋葆元
朝代：清

龟趺七尺矗碑铭，轶宋追唐赞典型。殉国精忠陪侍从，明禋典礼肃神灵。龙髯痛哭遗弓坠，马鬣崇封古殿扃。南渡可怜埋骨处，英魂夜夜泣冬青。
送周启贤自月城回郡二首
作者：蒋葆元
朝代：清

元夜春灯焕彩霞，团圞君正乍还家。盈盈劝釂樽前酒。缓缓归歌陌上花，桃叶新妆携素手，竹枝艳曲按红牙。阿侯入抱玲珑玉，戏綵萱帷笑语哗。卌年故我误儒衣，时命邅迍与世违。春雨心情连日恶，晨星朋旧近来稀。荻牙白茁河豚上，柳眼青含江鲚肥。试看两行襟上泪，送行时节为君挥。
送周启贤自月城回郡二首·其一
作者：蒋葆元
朝代：清

元夜春灯焕彩霞，团圞君正乍还家。盈盈劝釂樽前酒。缓缓归歌陌上花，桃叶新妆携素手，竹枝艳曲按红牙。阿侯入抱玲珑玉，戏綵萱帷笑语哗。
送周启贤自月城回郡二首·其二
作者：蒋葆元
朝代：清

卌年故我误儒衣，时命邅迍与世违。春雨心情连日恶，晨星朋旧近来稀。荻牙白茁河豚上，柳眼青含江鲚肥。试看两行襟上泪，送行时节为君挥。
雨后
作者：蒋葆元
朝代：清

雨过夕阳红，云容画秋意。深林寂无人，松竹滴苍翠。
需次皖江感怀
作者：蒋葆元
朝代：清

风尘鞅掌卸征鞍，到此方知作客难。时事新翻棋局变，愁怀强借酒杯宽。可怜风雪三千路，算博朝廷一命官。羡煞江干垂钓叟，半生事业付渔竿。
黑夜自郡城返大岸村
作者：蒋葆元
朝代：清

冲破暮烟碧，帆飞积水吞。霜寒降酒力，月冷浸诗魂。老树森疑鬼，深篁静掩门。橹声惊犬吠，知是近前村。
客中有怀
作者：蒋蓉照
朝代：清
体裁：七言绝句

思君日暮一登楼，客里伤心不为秋。记得劳劳亭畔路，半江风雨送孤舟。
春愁
作者：蒋蓉照
朝代：清
体裁：七言绝句

飞花无数上帘旌，一种愁随芳草生。九十日春如梦裹，风斜雨细过清明。
春晴泛湖
作者：蒋蓉照
朝代：清
体裁：七言律诗

门对沧江万里流，忘机日日对闲鸥。人珍晚节爱黄菊，天与名山到白头。暝色渐生衰草岸，秋声都在夕阳楼。日来野老频相过，为惜樽空一典裘。
田家
作者：蒋蓉照
朝代：清
体裁：七言律诗

江干野老竹为房，壁满蛛丝挂夕阳。但得寸心忘宠辱，便教一枕梦羲皇。持筐有妇尝新麦，植杖看人莳早秧。最是田家机事少，从无俗客到柴桑。
兰州行
作者：蒋薰
朝代：清
体裁：古风

金城睥睨蔽旌旄，届注黄河深作濠。关门西通沙井曲，塞垣东绕摩云高。汉家防羌赵营平，能逐先零使遁逃。至今皋兰绝毳窟，维舟铁柱铭功劳。河间礼乐真龙种，梁苑词华落凤毛。炎衰无复灵光殿，金天观外生蓬蒿。设网洪流鲂鱮泣，合围空碛虎狼号。将军已定天山箭，节度从容佩吕刀。五泉不敢来饮马，哥舒休使战临洮。
南山谣
作者：蒋薰
朝代：清
体裁：古风

池中有灰，石中无煤。持此镵斧，伐彼崔巍。宁耕渭阳田，不用陇西钱。折我肱，塌我肩。谁为此，老君山。
大夏河
作者：蒋薰
朝代：清
体裁：五言绝句

罕豪已附汉，夏水故东流。何事通西域，犹劳博望侯。
宁河王邓愈祠
作者：蒋薰
朝代：清
体裁：七言绝句

将军麟阁与云齐，绝塞荒祠落日低。不是扪苔寻断碣，更无人说邓征西。
寄贵清山素公
作者：蒋薰
朝代：清
体裁：五言律诗

往来成二老，风味忆三玄。飞锡威仪见，还山妙处传。文章终是业，解脱恐无缘。觅得蓝舆访，须参白足禅。
拟古
作者：蒋薰
朝代：清
体裁：古风

有客唱白雪，岂惟和者稀。下里会成群，顾曲纷是非。奈此数千人，孤响何因依。纵鬻秦娥歌，梁尘空自飞。使非谢安石，捉鼻当见讥。驰马长杨道，小队列围场。苍鹰两臂鞲，宝剑䱜鱼装。雕弓白羽箭，走狗乱无行。洒血空禽兽，飞扬谁家郎。独有中牟宰，驯雉不忍伤。观政非肥亲，谗言反为殃。
效李贺伤心行
作者：蒋薰
朝代：清
体裁：古风

忧接如悬丝，脉脉悲秋素。落叶点敝裘，回风啸急雨。古剑苔花绿，不平鸣欲舞。月出照羁人，床下寒蛩语。
望老君山
作者：蒋薰
朝代：清
体裁：五言律诗

老君山在眼，日夕起秋烟。翠落孤云外，丹含反照边。鸟飞知去路，鹿过想耕田。应是岩阿里，能容勾漏仙。
游贵清山
作者：蒋薰
朝代：清
体裁：五言律诗

一径入松林，禅房万壑深。看峰残积雪，啸谷应清音。鸟下僧厨食，云归香树阴。偶随方外喜，已觉净吾心。
登镇边楼次解大绅先生韵
作者：蒋薰
朝代：清
体裁：七言绝句

学士思亲几度秋，塞翁去国更登楼。百年迁客遥相望，白水河西定白头。
立秋逢雨不果还羌二首·其二
作者：蒋薰
朝代：清
体裁：七言绝句

老君山上湿云多，小落门西渭水波。秋雨丝丝秋士泪，欲行不得也哥哥。
羌中风土诗·其一
作者：蒋薰
朝代：清
体裁：五言律诗

地瘠民如寄，穷乡半古庄。开荒聊种麦，懒织不栽桑。寒水鱼无乐，春山草尚黄。耕田难得穫，更觅禹馀粮。
羌中风土诗·其二
作者：蒋薰
朝代：清
体裁：五言律诗

少妇氐羌饰，重窑闺阁深。插花丛绿鬓，解辫受荆簪。傅溺杨妃粉，投鞋卓氏琴。邻家闻夜哭，几处白头吟。
金天观感怀
作者：蒋薰
朝代：清
体裁：五言律诗

琼宫龙尾北，灏气肃金天。别岛藏槐国，流霞引隺年。玉棺无墓土，丹灶但寒烟。王子吹笙去，阿千空望仙。
八月十四夜与刘兰心玩月贞元阁
作者：蒋蘅
朝代：清
体裁：古风

胜友争秋爽，明河让月辉。况当凉夜永，复此清兴滋。随事命杯酌，移坐面澄漪。掬手弄珠璧，俯身鉴幽姿。理感意如获，晤深语亦希。竹露兼萤炫，草虫答涧澌。微风林际来，萧萧吹鬓丝。曰归匪兴尽，怯此单罗衣。清光转恋予，欲去尚依依。殷勤苔上石，应惜良会稀。
十五夜寻兰心不遇独往贞元阁踏月而归
作者：蒋蘅
朝代：清
体裁：古风

之子期不来，独往践佳兴。招提绝人迹，松关閟幽茜。皎月独弄姿，水木俱清醒。据石憩微躯，危襟竦虚听。满地走虬蛇，松篁摇不定。夜游多晴旷，况乃无人境。咳唾响深谷，虚堂如有应。飕飕山风至，簌簌林箨迸。心魂已凄动，四顾逾悄静。清极不可留，褰裳蹑莎径。不知露气深，星星草头莹。
哭王或庵先生
作者：蒋蘅
朝代：清

执手与翁诀，翁心真浩然。不挥妻子泪，独念父兄阡。淮水寒双桨，横山蔽一椽。往来皆旅榇，何处是重泉。去年残腊日，破寂过吾闾。兄女能依膝，甥孙甫诵书。酒逢成酿候，梅又试花初。顿扫衡门迹，愁听逼岁除。元日津门雪，严寒茅岭风。文章思作者，涕泗诔吾翁。瞬息十年事，魂伤半亩宫。夜台如可卜，心迹喜相同。地运偏当厄，斯文岂数奇。西邻痛慈母，南巷泣孤儿。发覆无遗老，趋承失所师。羁魂招不得，聊赋屈平词。
哭王或庵先生·其一
作者：蒋蘅
朝代：清

执手与翁诀，翁心真浩然。不挥妻子泪，独念父兄阡。淮水寒双桨，横山蔽一椽。往来皆旅榇，何处是重泉。
哭王或庵先生·其三
作者：蒋蘅
朝代：清

元日津门雪，严寒茅岭风。文章思作者，涕泗诔吾翁。瞬息十年事，魂伤半亩宫。夜台如可卜，心迹喜相同。
哭王或庵先生·其二
作者：蒋蘅
朝代：清

去年残腊日，破寂过吾闾。兄女能依膝，甥孙甫诵书。酒逢成酿候，梅又试花初。顿扫衡门迹，愁听逼岁除。
哭王或庵先生·其四
作者：蒋蘅
朝代：清

地运偏当厄，斯文岂数奇。西邻痛慈母，南巷泣孤儿。发覆无遗老，趋承失所师。羁魂招不得，聊赋屈平词。
建溪滩行遇雨
作者：蒋蘅
朝代：清
体裁：古风

建溪之水多奔使，建溪之船薄如纸。一丝篾缆挂船头，附石扳崖不容趾。当其船石两相持，篙曲如弓缆如矢。舟子呼号声欲嘶，商人愕顾面余咫。而我冻缩如寒蝇，裹头兀卧篷窗底。忠信涉险讵无凭，雷霆助虐胡为尔。白昼晦冥忽如夜，黄流暴涨浩无涘。前村迢迢不可即，仓卒拿舟入芦苇。黑云随风掠船过，疑有神怪相驱使。霹雳乱绕山前后，电光只在船首尾。谁言建溪水清浅，安知不有蛟龙起。雨霁心神稍收摄，船行险阻殊未已。坐思垂堂古有戒，其奈劳生无定止。平生不出里闬门，羡尔千金田舍子。
忆曲阜诸子
作者：蒋蘅
朝代：清

去年沂水今连水，春暮怀人草未青。记得城南修禊日，玉兰花下写《兰亭》。
过岭
作者：蒋蘅
朝代：清

青天乱插翠芙蓉，才转篮舆面面峰。下界苍茫浑隔世，上方杳霭但闻钟。高悬玉乳三千丈，横架明霞一万重。作赋当年曾有客，祇留残墨半尘封。
过陕州
作者：蒋蘅
朝代：清

砥柱遥瞻峰绝奇，抗怀千古更谁知。二公分陕王风远，六国图秦霸业衰。竹影草堂传魏野，墨痕池水爱张芝。劳劳马首空徵逐，日暮停车有所思。
舟中除夕
作者：蒋诗
朝代：清

舟行逼除夕，怅怅欲何之。岁暮天涯客，关河此夜思。更深人语寂，雨急漏声迟。独坐篷窗下，无心对酒卮。
送陈进士
作者：蒋诗
朝代：清

归梦各迢迢，西风柳尽凋。劝君一杯酒，明日渡寒潮。惜别无多语，难堪是此宵。知交相继去，吾意更萧条。
寄怀心余侄
作者：蒋谦
朝代：清

《大雅》沈沦后，名流泛滥时。长才人莫及，细意我能知。囊括元精秘，雕镌物象奇。百年文教洽，鼓吹继风诗。生逢明盛日，立志肯蹉跎。似汝匡时好，如余奈老何。云霄终竟隔，岁月等闲过。看取茅连茹，宁当遂薜萝。
寄怀心余侄·其一
作者：蒋谦
朝代：清

《大雅》沈沦后，名流泛滥时。长才人莫及，细意我能知。囊括元精秘，雕镌物象奇。百年文教洽，鼓吹继风诗。
寄怀心余侄·其二
作者：蒋谦
朝代：清

生逢明盛日，立志肯蹉跎。似汝匡时好，如余奈老何。云霄终竟隔，岁月等闲过。看取茅连茹，宁当遂薜萝。
小径
作者：蒋谦
朝代：清

小径傍墙阴，欲行还踯躅。因怜落瓣红，转惜新苔绿。
五月朔日吕三学买舟西城同观竞渡
作者：蒋豸文
朝代：清
体裁：七言律诗

轻舟隐隐动雷风，色泽鲜明气势雄。匝地旌旗云影里，冲天征鼓水声中。锦帆西子无人识，兰桨东坡有客同。因滞归期逢竞渡，颇疑身世两飘蓬。
得洪苏游札
作者：蒋豸文
朝代：清
体裁：七言律诗

三千余里一离扬，渺渺余怀日夕长。墨海新流五马渡，文峦旧跨九龙冈。翻风芍药经春老，出水芙蓉带雨香。借问平山堂近否，壶觞谁与溯欧阳。
文王演易处
作者：蒋豸文
朝代：清
体裁：五言律诗

至人蒙大难，忧患盖深哉。东土鲂逾困，西郊马未来。潜龙当一画，观象发三才。羡里援琴日，文明互古开。
文殊院
作者：蒋超
朝代：清
体裁：七言绝句

紫玉屏风敬佛筵，诸峰如笏上青天。偶来山寺空无主，惊起白猿松际眠。
春日郊行有感
作者：蒋超
朝代：清
体裁：七言绝句

糁绿嫣红郭外稠，花开不待客登楼。穗头鹤发黄扉客，多少青春是梦游。
金陵旧院
作者：蒋超
朝代：清
体裁：七言绝句

锦袖歌残翠黛尘，楼台塌尽曲池湮。荒园一种瓢儿菜，独占秦淮旧日春。
与羲初慧福寺看牡丹
作者：蒋超伯
朝代：清

慧福牡丹开正浓，新妆笑靥媚春风。楸花亦好无人爱，两树亭亭夕照中。
九日同来峰慕杜登黑窑厂
作者：蒋超伯
朝代：清

一上荒坛思渺然，苇丛云落菊丛鲜。蓬莱宫阙秋如画，杜曲桑麻碧似烟。斜日收回骑月雨，方塘勒住出山泉。嗟予梦绕花村路，叶墓登高溯往年。
包刺史棣园
作者：蒋超伯
朝代：清

斗大江城内，何年凿洞天。湖心横小艓，山胁出飞泉。树作罗纹细，花争玉导妍。风流佳刺史，应是十洲仙。
寄唐伯华
作者：蒋超伯
朝代：清

洺水连鸡泽，还从钜鹿行。回波无止处，如我望君情。又见门丞换，何尝吠犬惊。新年当把襼，五马向春明。
将赴京师闻山左寇警然仆意不可止作此示诸友
作者：蒋超伯
朝代：清

寿良城外贼连营，济水非如往日清。州郡莫拘三互法，诏书已命五阳兵。饥肠自古多奇策，款段何妨作远行。胜似青油戎幕下，眉摧腰折向宣明。
浙江按察署联
作者：蒋超伯
朝代：清
体裁：联

如得其情，则哀矜勿喜；有条不紊，若网之在纲。
贼退
作者：蒋超伯
朝代：清
体裁：七言律诗

贼退孤城尚岿然，凄凄霜凇白迷天。岂无荆棘遗寒朗，更恐萑蒲戴阙宣。转戍已经三岁久，乱离难得一家全。虎班突骑屯江上，乘胜应须荡八埏。
贼退
作者：蒋超伯
朝代：清

贼退孤城尚岿然，凄凄霜淞白迷天。岂无荆棘遗寒朗，更恐萑蒲戴阙宣。转戍已经三岁久，乱离难得一家全。虎班突骑屯江上，乘胜应须荡八埏。
金贞祐省差铜印歌
作者：蒋超伯
朝代：清

筼筜作花白于鹭，两两狐狸上宫树。青山误尽少年人，汴水无情又南渡。五十万瓦迁一官，正衙还画金龙蟠。可怜总付幽兰火，此印区区幸独完。印难完，恨长在，附子乌头速其败。神僧心印早了然，呼儿散枣向街前。
题东阿旅舍
作者：蒋超伯
朝代：清
体裁：五言律诗

石乱不成路，东行常有声。荒山无鸟语，瘠土半驴耕。乘月投茅店，浇愁唤曲生。夜来乡梦破，楼鼓报严更。
题东阿旅舍
作者：蒋超伯
朝代：清

石乱不成路，东行常有声。荒山无鸟语，瘠土半驴耕。乘月投茅店，浇愁唤麴生。夜来乡梦破，楼鼓报严更。
东郊晚步
作者：蒋载
朝代：清
体裁：七言律诗

荒村绕郭暂勾留，倦眼双开散步游。晴霭白迷岩隙树，夕阳红映竹间楼。看山倚杖人如画，咏菊时成句入秋。归去闲闲更东望，碧天明月上溪头。
冬日知足斋雅集
作者：蒋载
朝代：清
体裁：七言律诗

自爱闲楼远市嚣，况逢吟侣共今宵。幽泉白石心何远，明月青天手可招。千里故人联啸咏，一楼山色聚金焦。扁舟他日能乘兴，风雪寒江载酒瓢。
游竹林寺
作者：蒋载
朝代：清
体裁：七言律诗

东风一径绿成围，行尽幽溪入翠微。清磬声中著游屐，春云影里叩禅扉。茶烹活火山泉滑，饭熟斋厨竹笋肥。碧廓上方明月夜，尘氛暂远漫言归。
秋门
作者：蒋载
朝代：清
体裁：五言律诗

杨柳疏三径，芙蓉成一村。夕阳红送客，秋草碧当门。别绪唯倾酒，文章易感恩。荒村频极目，怀抱与谁论。
送儿北上
作者：蒋载
朝代：清
体裁：五言律诗

停杯忽不语，欲语又吞声。有泪不能洒，含情慰远征。萍踪依客路，诗卷伴浮生。待尔平安字，南来雁影横。
燕九竹枝词·其一
作者：蒋运昌
朝代：清
体裁：词

人传此地是仙场，绛阙琼楼玉几傍。萼绿华来无定所，暗分消息问东皇。
燕九竹枝词·其二
作者：蒋运昌
朝代：清
体裁：词

零星履迹共衣香，向晚行人枉断肠。依旧醮坛深夜里，一声清磬月如霜。
泰伯墓
作者：蒋遵路
朝代：清

神禹开天奠此疆，让皇继至变蛮方。会稽迟霸兴于越，吴地高风自有商。梅里邑居传百代，皇山碑版照吾乡。古邱遥望安阳冢，报赛村人伏腊长。
谒高忠宪止水新祠二首
作者：蒋遵路
朝代：清

高公止水傍城隅，是处成仁返太虚。江相当年无别榜，贾生异代孰投书。冥冥杜宇移残昼，黯黯荒烟接故居。肃拜新祠灵爽切，九歌终古荐椒胥。忠魂如在此全归，老屋依然旧讲帷。三纪璧田频假易，千秋俎豆共瞻依。元堂改造松楸古，誉命终颁日月辉。百变沧桑尊道统，龟山祠宇共巍巍。
谒高忠宪止水新祠二首·其一
作者：蒋遵路
朝代：清

高公止水傍城隅，是处成仁返太虚。江相当年无别榜，贾生异代孰投书。冥冥杜宇移残昼，黯黯荒烟接故居。肃拜新祠灵爽切，九歌终古荐椒胥。
谒高忠宪止水新祠二首·其二
作者：蒋遵路
朝代：清

忠魂如在此全归，老屋依然旧讲帷。三纪璧田频假易，千秋俎豆共瞻依。元堂改造松楸古，誉命终颁日月辉。百变沧桑尊道统，龟山祠宇共巍巍。
阖闾城
作者：蒋遵路
朝代：清

麋鹿胥台岁几千，小城遗址草芊芊。江林舟楫喧鱼市，水步人家种芋田。山近荆溪千岫列，地殊茂苑五湖边。倦游踪迹堪投老，七十二峰明眼前。
题华补庵菰川庄图
作者：蒋遵路
朝代：清

南郭先生隐薜萝，相传耆旧日经过。此图仿佛移丘壑，想见风流足咏歌。菰米秋连鱼浦阔，藕花香接稻田多。不知胜地今殊昔，怅望前溪叹逝波。
挽彭玉麟联
作者：蒋金生
朝代：清
体裁：联

刚气塞两大之间，毋伤勇，毋伤惠，毋伤廉，揭将赤胆仰云白；直道本三代以上，不要官，不要钱，不要命，留点丹心照汗青。
冬夜宿野人家，床无帏幕，屋破而多风，取积草障之，乃戏曰此汝家草屏风也，索句遂题
作者：蒋锡震
朝代：清

不藉籧篨自作扃，避风应笑肉为屏。似渠雅制谁宜称，合号乾坤一草亭。
梅花
作者：蒋锡震
朝代：清

竹屋围深雪，林间无路通。暗香留不住，多事是春风。
海南杂著题词
作者：蒋镛
朝代：清

文章未遇屈秋闱，海舶奔腾飓母飞。天水浮沉旬夜迥，烟云杳渺一风回。南收荒岛波涛险，北望家山定省违。往返梯航将万里，奚囊携得锦囊归。取道归程出桂林，鹭门安抵喜传音。倚闾得慰萱帏望，爱士能孚藻鉴心。回首烟波惊甫定，怡情桑梓恋应深。长风巨浪鹏抟远，履险为夷卜大任。
海南杂著题词·其一
作者：蒋镛
朝代：清

文章未遇屈秋闱，海舶奔腾飓母飞。天水浮沉旬夜迥，烟云杳渺一风回。南收荒岛波涛险，北望家山定省违。往返梯航将万里，奚囊携得锦囊归。
海南杂著题词·其二
作者：蒋镛
朝代：清

取道归程出桂林，鹭门安抵喜传音。倚闾得慰萱帏望，爱士能孚藻鉴心。回首烟波惊甫定，怡情桑梓恋应深。长风巨浪鹏抟远，履险为夷卜大任。
示文石书院诸生
作者：蒋镛
朝代：清

簿书七载勉从公，政拙还兼课士功。讲贯苦难音语译，品评惟赖道心同。八行制胜词须洽，五字呈才句必工。自愧拥皋非博物，敢云西蜀效文翁。寒毡诵习贵心坚，晷继三冬念勿迁。屏去俗情徵实学，阐来新义获真诠。诗书到熟方生妙，志气能勤始益专。莫谓科名遗此地，蓬瀛有愿竟登先。
示文石书院诸生·其一
作者：蒋镛
朝代：清

簿书七载勉从公，政拙还兼课士功。讲贯苦难音语译，品评惟赖道心同。八行制胜词须洽，五字呈才句必工。自愧拥皋非博物，敢云西蜀效文翁。
示文石书院诸生·其二
作者：蒋镛
朝代：清

寒毡诵习贵心坚，晷继三冬念勿迁。屏去俗情徵实学，阐来新义获真诠。诗书到熟方生妙，志气能勤始益专。莫谓科名遗此地，蓬瀛有愿竟登先。
芸皋观察莅澎抚恤恩及官民敬呈五律三十六韵
作者：蒋镛
朝代：清

澎地称天险，闾阎少盖藏。频年风作飓，逐月雨求滂。去夏逢奇旱，经秋值异荒。飞廉先震烈，卤霰忽飘飏。嘉种荣随萎，穷檐膳莫偿。偏灾何太甚，生计预思防。上告祈蠲赈，捐输借义仓。郡垣驰转报，府檄选贤良。挽粟心诚亟，惊涛憩未遑。鲲身回棹险，鹿耳片帆张。一至民皆喜，千村颂允臧。迨闻蜺节莅，益慰翳桑望。国帑携高舰，皇仁载画航。欢声腾海峤，福曜镇危樯。嵵里欣先睹，茅檐忭异常。曩时临鄂渚，出守始襄阳。教养人驯雉，栽培泽遍桑。黄州迎竹马，赤壁荫甘棠。梓里神君颂，榕城治谱彰。鹭门歌草偃，澎岛被春光。发粟周穷壤，分财散僻乡。鸿嗷咽以奠，鹄面转为强。贫极筹加赈，恩深遍浩洋。得人兼审户，训俗本型方。爱士殷提命，除顽重激昂。群僚叨奖借，守士益惭惶。薪米储行灶，舆台裹宿粮。已惭无供帐，翻荷赐琳琅。大集辉云汉，新诗织锦章。隆施书共画，妙品晋兼唐。画节伫西指，安澜迓吉祥。勋名驰魏阙，峻秩擢封疆。霖雨寰区洽，醲膏薄海翔。高深洵莫赞，沦浃总难忘。俚语抒忱愫，微材沐直匡。丰熙期在迩，厦庇海天长。
僧寮听雪
作者：蒋镜元
朝代：清
体裁：五言律诗

招提一夜雪，倚枕觉心清。响重松疑折，寒深竹不惊。空阶知鹤迹，陋巷罕人行。晨起偕僧出，披裘上古城。
送空江上人主净因寺席
作者：蒋镜元
朝代：清
体裁：七言律诗

昌黎生性恶逃禅，方外偏多文字缘。月叶谈经龙如钵，松坡挂锡鹤巢烟。诗篇艳夺花三径，心迹清涵月一川。我友三僧俱远别，悟来千朵舌生莲。
春草次袁存斋韵
作者：蒋雍植
朝代：清
体裁：七言律诗

东风作意草芊绵，绿遍郊原又一年。游兴任寻浇酒地，客愁多在卖饧天。曾盘塞北千群马，尚忆湖南万里船。何处销魂最惆怅，蘼芜山下夕阳边。
北京广西会馆关羽像
作者：蒋霞访
朝代：清
体裁：联

善养吾浩然之气；不失其赤子之心。
挽曾纪泽联
作者：蒋馨
朝代：清
体裁：联

济世多才，况业绍韦平、名驰夷夏；抚棺一痛，正公来易水、我到申江。
夜过金陵道中
作者：蒋骥元
朝代：清
体裁：七言绝句

山深空翠落苔矶，一道青溪落四围。开遍野花春寂寂，白鸥低向渡船飞。
舟泊月河
作者：蒋骥元
朝代：清
体裁：五言律诗

水声咽危石，系缆傍鱼梁。两岸送秋色，乱帆争夕阳。炊烟斜野店，渔唱起沧浪。那似鸥眠稳，烟波梦里长。
郊游
作者：蒋骥元
朝代：清
体裁：五言律诗

一径如苍翠，四峰明夕阳。野花随处落，石涧远流香。山为停云断，天随去鸟长。岩阿人不见，倚杖独相羊。
宿翠微堂分赋
作者：蒋鲁传
朝代：清

秋山木叶下，云净晚天开。月色寒冰簟，江声落酒杯。共谭《高士传》，间卧楚王台。不尽三更话，幽钟枕上来。
暮村
作者：蒋鲁埙
朝代：清
体裁：五言律诗

环村唯碧水，抱屋但青山。暮色苍茫处，蝉声断续间。偶随飞鸟去，相与带云还。招隐逢渔父，苔矶月一湾。
狮子窟
作者：蒋鲁埙
朝代：清
体裁：古风

环山拱苍翠，云烟埋古窟。高踞岩壑上，林表露石骨。岩隙出孤亭，奇境请谁辟。俗尘飞不到，归鸟长天没。
莲花洞
作者：蒋鲁埙
朝代：清
体裁：古风

嵌空石玲珑，荒洞凭谁凿。面面青莲花，今古无时落。僻地尘嚣绝，峭壁天工错。空山闻妙香，孤踪幸有托。
悼乌蒙马歌应宁郡王教
作者：蒋麟昌
朝代：清

秋云著树寒凝紫，朔风如刀百草死。六闲鼓涩声不起，幽泉沈沈泣龙子。玉勒金鞯委流水，罗帏匝身薄于纸。相将一曲《行路难》，乌蒙烟树十千里。
致酒行
作者：蒋麟昌
朝代：清

北风吹冻雨，打户声潇潇。兀坐心不怡，冲泥步南郊。南郊古梅色，皎洁如琼瑶。绛者或间之，又如朝霞明层霄。曲曲村外村，行行桥畔桥。青帘茅店三尺飘，当炉少女年垂髫。朅来顾瞻兴不浅，呼童邀客沽醇醪。客闻我言大拊掌，为言良会思前宵。众醉君独醒，轰饮嗤吾曹。闻君持酒戒，酒政胡重料。我言客太拘，矫枉殊非高。达人贵性适，有时餔其糟。忆昔客北平，身穿敝黑貂。雪花大于鸦，惊沙如怒涛。千树尽僵脱，百草无茁苗。哀笳揭天风，断雁时叫号。北酒斗十千，倾囊不足供炰羔。今值故乡乐，况复梅花朝。幽香天半下仙子，绝胜锦帐缠红绡。眼前景物讵易得，忍使春色悲寂寥。君不见，古人千日不饮饮必醉，横眠倒载何逍遥。人生束缚多郁陶，兴到即饮从吾豪。
袁子才招同年卜五峰邵星亭陈紫山徐紫汀程巨山徐亮彩集平台次子才韵
作者：蒋麟昌
朝代：清

琼花零落珊瑚树，赭罗香袱渺何处。天上明星几度移，高台百尺空蟠踞。神仙朝骑鹤背来，坐看白云不知去。奇语鉴开五色天，顾我以茹彼以吐。主人邀我朝酒星，旋傍龙头吸甘露。双童手擎缥粉壶，冰桃雪藕知无数。醉扬罗袖逐飞乌，长松筛阴挟风怒。意气浑如出岫云，举头欲向苍穹诉。东方日出徒劳劳，雕轮碾尘走烟雾。可惜人间尽劫灰，溪流不记当年路。拔醅百瓮意独厚，局蹐都为俗所误。安得羲和更倒行，不教座客知天暮。
赠张圣庵
作者：蒋麟昌
朝代：清

茅屋当山挹翠微，半生磊落遁何肥。桃花订论思元老，瓠子阵书只布衣。千里长鲸横海去，九秋高雁拂云归。华封终古谁分席，未到抽簪愿已非。
偶见
作者：蒙额图
朝代：清

唐家宫锦汉家环，上有冰纹古色寒。道是韩王孙子物，前年卖此度朝餐。
挽张之洞联
作者：蒯光典
朝代：清
体裁：联

四十年道义相期，俯仰竟成千古恨；七万里舟车甫税，驽骀深愧九方知。
芜湖樵舍燕集呈南皮尚书
作者：蒯光典
朝代：清
体裁：七言律诗

西上桓公镇武昌，扬舲春雨过江乡。主人款接倾三雅，宾众追随在一堂。大雅久衰当共起，中行难与幸能狂。旧京寥廓思何极，鶗鴂先悲草不芳。
韩君工于诗于穷而遇也感题一绝
作者：蒯德标
朝代：清
体裁：七言绝句

平生遭遇阨黄杨，一代风骚独擅场。洗尽铅华饶古意，唐音晋韵汉河梁。
寒夜
作者：蒯德模
朝代：清
体裁：五言律诗

柝声依短榻，清梦满堂坳。古砚冰成骨，疏藤雪挂梢。树摇龙走壁，月射鹊惊巢。得句寒窗下，呼儿急与敲。
挽曾国藩联
作者：蒯德模
朝代：清
体裁：联

公今与皋夔望散同游，伊古元勋齐俯首；我正溯江汉沱潜而上，每经遗垒辄伤心。
孤山林典史祠联
作者：蒯贺荪
朝代：清
体裁：联

荷圣代褒荣，祭有祠，葬有墓，史亦有书，十里湖光，傍白苏堤前，魂归有所；为吾曹冠冕，夫死忠，妻死节，婢复死义，一门血泪，继岳于庙后，神对无惭。
小仓山房题句
作者：蒲忭
朝代：清
体裁：联

六代云山随杖履；一园花鸟尽聪明。
唐多令·云孙聘姬珊珊照属题
作者：蒲映渌
朝代：清

金钿翠云翘。罗裳束绛绡。绾乌鸦，斜舞蛮腰。欲抚素琴新记拍，空怅望，旧题桥。双颊晕红潮。黛眉纤月描。掩凌波，湘水轻摇。更有一番风韵处，凝媚眼，也魂销。
满江红·题洛隐周宝镫女士坐月浣花图
作者：蒲映渌
朝代：清

彼美人兮，婉相对、珊珊欲下。恰满院、月华如洗，花枝低亚。盼到圆时仍未满，看当开半还愁谢。与花神、月姊细商量，归来罢。怜嫩蕊，银瓶泻。爱清影，晶帘挂。奈晚妆犹怯，镜台初架。二十馀年芳草恨，两三更后长吁夜。几时将，络秀旧心情，呼儿话。
竹枝词
作者：蒲映渌
朝代：清

半溪柳色碧于烟。叶叶低枝绾钓船。歧路忽忘羞借问，且随蝴蝶过花前。
竹枝词
作者：蒲映渌
朝代：清
体裁：词

半溪柳色碧于烟，叶叶低枝绾钓船。歧路忽忘羞借问，且随蝴蝶过花前。
竹枝词
作者：蒲映渌
朝代：清

白绫半臂杏红衫。半里归来汗一担。输却鸳鸯无别事，醒同游戏梦同甘。
竹枝词
作者：蒲映渌
朝代：清
体裁：词

白绫半臂杏红衫，半里归来汗一担。输却鸳鸯无别事，醒同游戏梦同甘。
竹枝词·采莲
作者：蒲映渌
朝代：清

荷叶田田水满矶。荡舟惊湿女儿衣。阿侬今夜浑忘却，唤取西风送月归。
竹枝词·采莲
作者：蒲映渌
朝代：清
体裁：词

荷叶田田水满矶，荡舟惊湿女儿衣。阿侬今夜浑忘却，唤取西风送月归。
解语花·题宝灯侍儿扫镜图
作者：蒲映渌
朝代：清

天然艳冶，生小娟娟，也解怜春意。画栏斜倚。双蛾皱，可是郑康成婢。偏松了髻。堪爱处、几般佳丽。拂牙笺，故送秋波，无限愁如缕。金鸭慢调香细。又烹茶洗砚，种种佳美。低鬟偷喜。销魂也，还抱琵琶花底。轻弹玉指。端的是、绿衣仙史。试看取，一点檀心，岂是凡桃李。
阳关引·江村夕望
作者：蒲映渌
朝代：清

四望寒烟结。黯淡秋容越。孤舟短棹，人来往，心凄切。念故乡生处，却是云山接。奈多愁，又隔云山第几折。水漾明霞影，乌啼彻。最关情事，天边雁，楼头月。只斜阳树树，与当年无别。试临风回首，空见江流咽。
九日望日怀张历友
作者：蒲松龄
朝代：清

临风惆怅一登台，台下黄花次第开。名士由来能痛饮，世人元不解怜才。蕉窗酒醒闻疏雨，石径云深长绿苔。摇落寒山秋树冷，啼乌犹带月明来。
大江东去·寄王如水
作者：蒲松龄
朝代：清
体裁：词

天孙老矣，颠倒了、天下几多杰士？蕊宫榜放，直教那、抱玉卞和哭死。病鲤暴鳃，飞鸿铩羽，同吊寒江水。见时相对，将从何处说起？
每每顾影自悲，可怜骯髒骨，消磨如此。糊眼冬烘鬼梦时，憎命文章难恃。数卷残书，半窗寒烛，冷落荒斋里。未能免俗，亦云聊复尔耳。
浣溪沙
作者：蒲松龄
朝代：清

旧向长堤缆画桡，秋来秋色倍萧萧，空垂烟雨拂横桥。斜倚西风无限恨，懒将憔悴舞纤腰，离思别绪一条条。
渡河
作者：蒲松龄
朝代：清

归途过黄河，一叶大如掌。飕飗西南风，饱帆荡双桨。船小堕帆侧，高低任俛仰。舟如瓢水盈，闪闪浮瓮盎。激水雪崩腾，珠花迸衣上。驶急穿横流，汹汹作怒响。回首过来处，低云接沆漭。
青石关
作者：蒲松龄
朝代：清

身在瓮盎中，仰看飞鸟度。南山北山云，千株万株树。但见山中人，不见山中路。樵者指以柯，扪萝自兹去。句曲上层霄，马蹄无稳步。忽然闻犬吠，烟火数家聚。挽辔眺来处。茫茫积翠雾。
南邻惠菊种名秋裙带苍头佣耕手自种之
作者：蒿斋狂士冯秉恭
朝代：清
体裁：五言律诗

野圃添新种，閒街走倦翁。挈瓢儿亦喜，荷插妇能同。土润除莎草，畦偏畏蓼虫。秋菰今岁美，伴饤夜灯红。
奉赠三一庵拙上人
作者：蒿斋狂士冯秉恭
朝代：清
体裁：七言律诗

宝地初开祗树重，日看海上两三峰。白云流水斋时磬，黄叶孤村薄暮钟。晏坐不知葱岭远，行人只向虎溪逢。杖藜许我归来老，多种门前百尺松。
挽钱稚农
作者：蒿斋狂士冯秉恭
朝代：清
体裁：五言律诗

北地登楼罢，还乡未十年。一编传圃史，百结上花船。人事诗名误，天真草圣全。松楸即长夜，犹恐出谈玄。
沈甥平万赴粤东幕
作者：蒿斋狂士冯秉恭
朝代：清
体裁：五言律诗

能文沈约儿，仗剑别亲时。海绕鱼虾异，山穷犀象知。珠明龙母峡，梅老曲江祠。辛苦怜同学，贪泉好赋诗。
涵辉过话知城中传余病死
作者：蒿斋狂士冯秉恭
朝代：清
体裁：五言律诗

有死人皆讳，此翁殊不然。故交疏日暮，多病受人怜。谬忝全归誉，容题自挽篇。风尘淹短褐，我亦畏长年。
苦热
作者：蒿斋狂士冯秉恭
朝代：清
体裁：七言律诗

栖迟疏放百无能，花药深栏尽日凭。阮籍忘形犹白眼，虞翻死后又青蝇。消磨茶焙春前雪，潦倒鱼餐雨后罾。何日芒鞋凌玉井，浩歌天外倚孤藤。
长夜燕坐两童子垂钓得鱼
作者：蒿斋狂士冯秉恭
朝代：清
体裁：古风

老人怯暑朝慵起，起来抱瓮药栏里。薄糜照影盐酪稀，断刳匏瓜调甘旨。曲木几横丛竹阴，出水良苗映邻里。呼儿閒探免园册，前罗珍奇后滫瀡。世上大有多藏人，此时肉食未为喜。冰浆玉碗赤瑛瓜，藕簇金盘瑶雪蕊。寒羹脂滑杂消熊，琥珀红香浮绿蚁。食客苍头诧万钱，悦口充肠一饱耳。儿言口腹信可贱，阿翁澹泊太无比。朝齑暮韭若阙如，强笑无欢体㾊痏。枫树东头波潏沦，银鳞拨剌从文鲤。渔家乞得钓竿归，图取阿翁晚食美。踏歌远去俄回旋，两枝绿玉照浅水。大儿憨痴倚岸垂，小儿黠桀走中沚。翻菱牵荇瞬息间，白小纷纷大于指。凭陵号叫贺得鱼，叱咤狂奔如斗兕。拄藜往观三太息，得鱼忘蔬嗟可耻。廿年溟渤多烽烟，斥卤桑田生棘枳。戈船空拜越将军，钓鳌难觅任公子。不如结纶理一竿，装成渔艇篱边舣。茶烟诗卷飏清风，泛宅浮家今日始。
闻蝗
作者：蒿斋狂士冯秉恭
朝代：清
体裁：七言律诗

年丰屡慰老来心，木榻空堂枕素琴。远害见人低白首，甘贫抵死贱黄金。濯缨欲寄沧浪水，抱膝休赓梁甫吟。多难不堪频北望，飞蝗接翅渡淮阴。
卜算子
作者：蓉湖女子
朝代：清

刬袜坠金菱，髻溜琼妆亸。为爱鹦哥红豆抛，莫认车边果。曲槛小屏山，月淡花如雾。倦倚檀肩数乱星，数到牵牛住。
少年游
作者：蓉湖女子
朝代：清

斜风捲水，平芜吹侧，波面细于丝。杨柳烟中，蓼花影里，密树度云迟。藤床八尺龙须席，卧听晚蟾嘶。携却楸枰，沉吟应劫，抛局数残棋。
画堂春
作者：蓉湖女子
朝代：清

冷莎铺月树穿星。秋棠褪尽红英。鹭鸶两两浴兰汀。湿浪吹萍。雾气捲开山色，云光流出溪声。湘帘斜捲绿烟凝，人倚银屏。
菩萨蛮·仿王修微回文
作者：蓉湖女子
朝代：清

镜开羞学新妆靓。靓妆新学羞开镜。离别怕迟归。归迟怕别离。绿痕螺黛促。促黛螺痕绿。千万约来年。年来约万千。
三山纪游寄洪五
作者：蓝千秋
朝代：清

自幼好道喜神仙，临风辄欲生羽翮。侧闻三十六洞天，乃是神仙之窟宅。吾乡百里聚其三，巨灵知费几镂刻。玉笥麻姑不足数，罗浮天台乃敢与之敌。嗟此神皋近屋庐，奈何终日披图徒啧啧。爰是斋心有七日，不携藜杖独登历。半日到黄山，黄山凡九曲。石涧为肠胃，屈盘山之腹。缘源日暮溪声中，行行欲尽路复通。冈峦万叠凝积翠，过此大都山为宗。有时飞泉注巨壑，风訇雷吼何隆隆。登崇冈，入烟霭。憩山亭，望华盖。山亭高高可望仙，华盖三峰若华盖。云昔浮丘老仙伯，于此跨鹤遗九垓。我来褰裳陟其顶，果然崚极冠天扃。俯视万有尽鸿濛，独立长啸来天风。片香顶礼心魂肃，仙翁赐我青芙蓉。子有绿髓堕尘壒，服此还丹为玉童。炉峰不可上，还窥紫元洞。洞口白云封，诃护有蛇龙。曩惟仙人白琼海，飞步一摹云篆踪。夜宿繁星系檐际，旁睨洞黑无根蒂。道士烹茶话靊霳，四座闻之毛发惴。亦云军峰碧元洞天更嵲岊，我闻此语转愁绝。拜辞浮丘下青嶂，日出五更中夜发。上山下山磴道盘，两日乃抵峰之观。观在山颠居峰趾，从趾诣峰十五里。峭壁插天几万寻，峰端穿云看灭起。天梯石栈半欹垂，望望悬崖惟一指。爰誓心曰尔毋怛，爰敕足曰尔勿骫。百脉交戛汗浃踵，两膝枝拄颐隐齐。少焉休天门，踞石关，南堕游丝旴水寒，青烟数点浮群山。既度石关惟鸟道，非复人间风浩浩。烟云瞬息已万变，惝恍不知身历高。石骨临下下空翠，侧立烟痕人度处。半趾著石半蹈虚，喘息不闻何知惧。悬行倒立壁上，身为蠛蠓缘屋梁。鹰翅嶙峋来攫人，欲坠不坠万古张。石版岭，下则负背上摩膺。鹅顶峰，左有石槛右烟笼。行人咫尺相噭应，幸不见下之空濛。既至延伫敛精魄，默默太息疑梦中。玉阙森列天人居，磬折再拜百虑袪。举眸群动灭，窅然惟太虚。气象亦澌尽，太虚乃无庐。选间元气荡灵曦，玉海澄莹无端倪。不敢久留神官怒，拨云披雾寻旧蹊。步至山腰欻雷鸣，上呈日色下阴翳。云驰小马逐大马，殷殷俯听生然疑。下尽山麓一大笑，何人荷笠披蓑衣。翊破云英溜雷雨，孰知我从雨上归。归路访中华，所历渐平宽。竟日萦原隰，未敢歌路难。陟此山，若旋螺，三周百折犹山阿。绿烟深锁不径露，一峰尽处一峰罗。既异碧元之峭崿，亦殊华盖之嵯峨。倏恬旷，倏幽遐，高而不危深不颇，神功出险开陂陁。呜呼三山擅灵奇，幽秀险严各奠基。告归三日休劳足，忽然掉头记依稀。急起走笔右手涂，左手持纸尾。言无诠次只狂扫，少纵迷茫不可追。一章写寄狮山翁，狮山狮山，此景恨不与君同。览此当卧游，户庭生清风。
慰李巨来下第
作者：蓝千秋
朝代：清

夫君数偶奇，返棹秋江湄。客思云兼月，归舟酒与诗。才非不可爱，世自莫能知。慎勿悲寥落，今才弱冠时。
送郭华野中丞总制湖广
作者：蓝启肃
朝代：清

中旨才传出汉宫，直教欢喜到儿童。如闻元祐征司马，未许东山卧谢公。列郡应多投墨绶，当朝谁不避青骢。澄清岂但荆襄路，伫见吁谟沃圣衷。
挽张之洞联
作者：蓝嗣荣
朝代：清
体裁：联

大局系安危，遗疏切陈惟路事；斯文惧沦丧，育才注重首经科。
南台桥
作者：蓝涟
朝代：清

四十年前白石桥，大旗风紧马萧萧。行人不管双溪水，流出桥东作海潮。
潮阳道中
作者：蓝涟
朝代：清

潮水初平绿半湾，人家门口举罾还。烟墩东去潮阳路，三面沧波一面山。
草堂落成
作者：蓝润
朝代：清

新辟茅堂桑柘村，二劳山色落柴门。莓苔满径封尘迹，萝薜缘墙补漏痕。花底营巢来燕子，林根解箨长龙孙。三间屋外饶余地，自织青蓑学种园。
挽张之洞联
作者：蓝钰
朝代：清
体裁：联

内无余帛，外无余财，诸葛清操，请徵遗表语；先天下忧，后天下乐，希文所志，自做秀才时。
东征逾载整棹言归巡使黄玉圃先生索台湾近咏知其留心海国志在经纶非徒广览土风娱词翰已也赋此奉教
作者：蓝鼎元
朝代：清

盛夏我将去，先生绣斧来。欲观君子化，以兹暂徘徊。邂逅若畴昔，雄谈何快哉。清风弥岛屿，百辟式丰裁。其如困羽檄，不待日追陪。我今整归棹，过从无嫌猜。所念经营者，先事去祸胎。愿言一为别，幸无忽草莱。番黎素无知，浑噩近太古。祇为巧伪引，讼争亦肆侮。睚眦动杀机，其心将莫禦。所幸弗联属，社社自愚鲁。太上用夏变，衣冠与居处。使彼忘为番，齐民消党羽。其次俾畏威，罔敢生乖迕。无虐无令傲，服劳安作苦。恩胜即乱阶，煦嘘鼠为虎。所以王道平，不为矫枉补。内山有生番，可以渐而熟。王化弃不收，犷悍若野鹿。穿箐截人首，饰金誇其族。自古以为常，近者乃更酷。我民则何辜，晨樵夕弗复。不庭宜有征，振威宁百谷。土辟听民趋，番驯赋亦足。如何计退避，画疆俾肆毒。附界总为戕，将避及床褥。凤山东南境，有地曰琅峤。厥澳通舟楫，山后接崇爻。宽旷兼沃衍，气势亦雄骁。兹土百年后，作邑不须？。近以险阻弃，绝人长蓬蒿。利在曷可绝，番黎若相招。不为民所宅，将为贼所巢。遐荒莫过问，啸聚藏鸱枭。何如分汛弁，戒备一方遥。行古屯田策，令彼伏莽消。天子重海邦，宵旰念重洋。稔知民疾苦，经营固岩疆。先生代巡守，旷典岂寻常。勿虚此行行，使命乃有光。贱子虽不才，躬践戎马场。居东将二载，所见颇周详。曾将前箸借，孽丑俘且僵。承索台湾咏，草此留别章。狂言失忌讳，意念则深长。荛采檄有司，白简上朝堂。敉宁纪功德，山水并苍泱。
东征逾载整棹言归巡使黄玉圃先生索台湾近咏知其留心海国志在经纶非徒广览土风娱词翰已也赋此奉教·其三
作者：蓝鼎元
朝代：清

内山有生番，可以渐而熟。王化弃不收，犷悍若野鹿。穿箐截人首，饰金誇其族。自古以为常，近者乃更酷。我民则何辜，晨樵夕弗复。不庭宜有征，振威宁百谷。土辟听民趋，番驯赋亦足。如何计退避，画疆俾肆毒。附界总为戕，将避及床褥。
东征逾载整棹言归巡使黄玉圃先生索台湾近咏知其留心海国志在经纶非徒广览土风娱词翰已也赋此奉教·其二
作者：蓝鼎元
朝代：清

番黎素无知，浑噩近太古。祇为巧伪引，讼争亦肆侮。睚眦动杀机，其心将莫禦。所幸弗联属，社社自愚鲁。太上用夏变，衣冠与居处。使彼忘为番，齐民消党羽。其次俾畏威，罔敢生乖迕。无虐无令傲，服劳安作苦。恩胜即乱阶，煦嘘鼠为虎。所以王道平，不为矫枉补。
东征逾载整棹言归巡使黄玉圃先生索台湾近咏知其留心海国志在经纶非徒广览土风娱词翰已也赋此奉教·其五
作者：蓝鼎元
朝代：清

天子重海邦，宵旰念重洋。稔知民疾苦，经营固岩疆。先生代巡守，旷典岂寻常。勿虚此行行，使命乃有光。贱子虽不才，躬践戎马场。居东将二载，所见颇周详。曾将前箸借，孽丑俘且僵。承索台湾咏，草此留别章。狂言失忌讳，意念则深长。荛采檄有司，白简上朝堂。敉宁纪功德，山水并苍泱。
东征逾载整棹言归巡使黄玉圃先生索台湾近咏知其留心海国志在经纶非徒广览土风娱词翰已也赋此奉教·其四
作者：蓝鼎元
朝代：清

凤山东南境，有地曰琅峤。厥澳通舟楫，山后接崇爻。宽旷兼沃衍，气势亦雄骁。兹土百年后，作邑不须？。近以险阻弃，绝人长蓬蒿。利在曷可绝，番黎若相招。不为民所宅，将为贼所巢。遐荒莫过问，啸聚藏鸱枭。何如分汛弁，戒备一方遥。行古屯田策，令彼伏莽消。
东征逾载整棹言归巡使黄玉圃先生索台湾近咏知其留心海国志在经纶非徒广览土风娱词翰已也赋此奉教·其四
作者：蓝鼎元
朝代：清
体裁：古风

凤山东南境，有地曰琅峤。厥澳通舟楫，山后接崇爻。宽旷兼沃衍，气势亦雄骁。兹土百年后，作邑不须𪚰。近以险阻弃，绝人长蓬蒿。利在曷可绝，番黎若相招。不为民所宅，将为贼所巢。遐荒莫过问，啸聚藏鸱枭。何如分汛弁，戒备一方遥。行古屯田策，令彼伏莽消。
台湾近咏十首呈巡使黄玉圃先生
作者：蓝鼎元
朝代：清

东宁大海荒，从古无人至。明末群盗窠，岛夷互窃踞。郑氏奄而有，蔓延为边忌。我皇挞伐张，天威及魑魅。遂使瘴疠乡，文物渐昌炽。川原灵秀开，郁勃不可闭。式廓惟日增，蹙缩非长计。所当顺自然，疆理以时议。勿因去岁乱，畏噎却饭喜。去岁群丑张，揭竿三十万。我旅一东征，倒戈云见晛。七日复全台，壶箪匝地献。可知帝德深，望云争革面。馀孽虽时有，死灰谋欲煽。旋起即扑除，夫谁与为叛。当兹振遒铎，教化不容缓。民心原犹水，东西流乍变。弃之铤而走，理之忠以劝。台俗敝豪奢，乱后风犹昨。宴会中人产，衣裘贵戚愕。农惰士弗勤，逐末趋骄恶。嚣陵多健讼，空际见楼阁。无贱复无贵，相将事摴博。所当禁制严，威信同锋锷。勿谓我言迂，中心细忖度。为火莫为水，救时之良药。闽学追鲁邹，东宁昧如障。当为延名儒，来兹开绛帐。俾知道在迩，尊君与亲上。子孝及父慈，友恭更廉让。从兹果力行，诱掖端趋向。其次论文章，经史为酝酿。古作秦汉前，八家当醯酱。制义本儒先，理明气欲王。洗伐去皮毛，大雅是宗匠。此地文风靡，起衰亦所望。台地一年耕，可馀七年食。寇乱继风灾，民间更萧索。今岁大有秋，仓储补云亟。谷贵虑民饥，谷贱农亦恻。厉禁久不弛，乃利于奸墨。徒有遏籴名，其实竟何益。估客既空归，裹足此寥寂。何如撙节之，一艘一百石。穷年移不尽，农商惠我德。幸与诸当途，从长一筹画。累累何为者，西来偷渡人。锒铛杂贯索，一队一酸辛。嗟汝为饥驱，谓兹原隰畇。舟子任无咎，拮据买要津。宁知是偷渡，登岸祸及身。可恨在舟子，殛死不足云。汝道经鹭岛，稽察司马门。司马有印照，一纸为良民。汝愚乃至斯，我欲泪沾巾。哀哉此厉禁，犯者仍频频。奸徒畏盘诘，持照竟莫嗔。兹法果息奸，虽冤亦宜勤。如其或未必，宁施法外仁。台邑最褊小，徵粮视凤诸。土狭赋独重，民困曷以纾。台湾田一甲，内地十亩馀。甲租八九石，亩银一钱输。将银来比粟，相去竟何如。纳粟弊多端，斗斛交相瘉。折色比时价，加倍复何居。凤诸虽厚敛，什百台版图。垦多或报少，以羡补不敷。台土瘠无旷，冲压且偏枯。安得相均匀，丈轻三邑俱。徵收同内地，含哺乐只且。郡东万山里，形胜罗汉门。其内开平旷，可容数十村。雄踞通南北，奸宄往来频。近以逋逃薮，议弃为荆蓁。此地田土饶，山木利斧斤。移民迁产宅，兵之亦龂龂。何如设屯戍，守备为游巡。左拊冈山背，右塞大武臀。既清逸贼窟，亦靖野番氛。府治得屏障，相需若齿唇。诸罗千里县，内地一省同。万山倚天险，诸港大海通。广野浑无际，民番各喁喁。上呼下则应，往返弥月终。不为分县理，其患将无穷。南划虎尾溪，北踞大鸡笼。设令居半线，更添游守戎。健卒足一千，分汛扼要冲。台北不空虚，全郡势自雄。晏海此上策，犹豫误乃公。台湾虽绝岛，半壁为籓篱。沿海六七省，口岸密相依。台安一方乐，台动天下疑。未雨不绸缪，侮予适噬脐。或云海外地，无令人民滋。有土此有人，气运不可羁。民弱盗将据，盗起番亦悲。荷兰与日本，眈眈共朵颐。王者大无外，何畏此繁蚩。政教消颇僻，千年拱京师。
台湾近咏十首呈巡使黄玉圃先生·其一
作者：蓝鼎元
朝代：清

东宁大海荒，从古无人至。明末群盗窠，岛夷互窃踞。郑氏奄而有，蔓延为边忌。我皇挞伐张，天威及魑魅。遂使瘴疠乡，文物渐昌炽。川原灵秀开，郁勃不可闭。式廓惟日增，蹙缩非长计。所当顺自然，疆理以时议。勿因去岁乱，畏噎却饭喜。
台湾近咏十首呈巡使黄玉圃先生·其七
作者：蓝鼎元
朝代：清

台邑最褊小，徵粮视凤诸。土狭赋独重，民困曷以纾。台湾田一甲，内地十亩馀。甲租八九石，亩银一钱输。将银来比粟，相去竟何如。纳粟弊多端，斗斛交相瘉。折色比时价，加倍复何居。凤诸虽厚敛，什百台版图。垦多或报少，以羡补不敷。台土瘠无旷，冲压且偏枯。安得相均匀，丈轻三邑俱。徵收同内地，含哺乐只且。
台湾近咏十首呈巡使黄玉圃先生·其三
作者：蓝鼎元
朝代：清

台俗敝豪奢，乱后风犹昨。宴会中人产，衣裘贵戚愕。农惰士弗勤，逐末趋骄恶。嚣陵多健讼，空际见楼阁。无贱复无贵，相将事摴博。所当禁制严，威信同锋锷。勿谓我言迂，中心细忖度。为火莫为水，救时之良药。
台湾近咏十首呈巡使黄玉圃先生·其九
作者：蓝鼎元
朝代：清

诸罗千里县，内地一省同。万山倚天险，诸港大海通。广野浑无际，民番各喁喁。上呼下则应，往返弥月终。不为分县理，其患将无穷。南划虎尾溪，北踞大鸡笼。设令居半线，更添游守戎。健卒足一千，分汛扼要冲。台北不空虚，全郡势自雄。晏海此上策，犹豫误乃公。
台湾近咏十首呈巡使黄玉圃先生·其二
作者：蓝鼎元
朝代：清

去岁群丑张，揭竿三十万。我旅一东征，倒戈云见晛。七日复全台，壶箪匝地献。可知帝德深，望云争革面。馀孽虽时有，死灰谋欲煽。旋起即扑除，夫谁与为叛。当兹振遒铎，教化不容缓。民心原犹水，东西流乍变。弃之铤而走，理之忠以劝。
台湾近咏十首呈巡使黄玉圃先生·其五
作者：蓝鼎元
朝代：清

台地一年耕，可馀七年食。寇乱继风灾，民间更萧索。今岁大有秋，仓储补云亟。谷贵虑民饥，谷贱农亦恻。厉禁久不弛，乃利于奸墨。徒有遏籴名，其实竟何益。估客既空归，裹足此寥寂。何如撙节之，一艘一百石。穷年移不尽，农商惠我德。幸与诸当途，从长一筹画。
台湾近咏十首呈巡使黄玉圃先生·其八
作者：蓝鼎元
朝代：清

郡东万山里，形胜罗汉门。其内开平旷，可容数十村。雄踞通南北，奸宄往来频。近以逋逃薮，议弃为荆蓁。此地田土饶，山木利斧斤。移民迁产宅，兵之亦龂龂。何如设屯戍，守备为游巡。左拊冈山背，右塞大武臀。既清逸贼窟，亦靖野番氛。府治得屏障，相需若齿唇。
台湾近咏十首呈巡使黄玉圃先生·其六
作者：蓝鼎元
朝代：清

累累何为者，西来偷渡人。锒铛杂贯索，一队一酸辛。嗟汝为饥驱，谓兹原隰畇。舟子任无咎，拮据买要津。宁知是偷渡，登岸祸及身。可恨在舟子，殛死不足云。汝道经鹭岛，稽察司马门。司马有印照，一纸为良民。汝愚乃至斯，我欲泪沾巾。哀哉此厉禁，犯者仍频频。奸徒畏盘诘，持照竟莫嗔。兹法果息奸，虽冤亦宜勤。如其或未必，宁施法外仁。
台湾近咏十首呈巡使黄玉圃先生·其十
作者：蓝鼎元
朝代：清

台湾虽绝岛，半壁为籓篱。沿海六七省，口岸密相依。台安一方乐，台动天下疑。未雨不绸缪，侮予适噬脐。或云海外地，无令人民滋。有土此有人，气运不可羁。民弱盗将据，盗起番亦悲。荷兰与日本，眈眈共朵颐。王者大无外，何畏此繁蚩。政教消颇僻，千年拱京师。
台湾近咏十首呈巡使黄玉圃先生·其四
作者：蓝鼎元
朝代：清

闽学追鲁邹，东宁昧如障。当为延名儒，来兹开绛帐。俾知道在迩，尊君与亲上。子孝及父慈，友恭更廉让。从兹果力行，诱掖端趋向。其次论文章，经史为酝酿。古作秦汉前，八家当醯酱。制义本儒先，理明气欲王。洗伐去皮毛，大雅是宗匠。此地文风靡，起衰亦所望。
和石邻闺情三首东征逾载整棹言归巡使黄玉圃先生索台湾近咏知其留心海国志在经纶非徒广览土风娱词翰已也赋此奉教·其一
作者：蓝鼎元
朝代：清
体裁：古风

盛夏我将去，先生绣斧来。欲观君子化，以兹暂徘徊。邂逅若畴昔，雄谈何快哉。清风弥岛屿，百辟式丰裁。其如困羽檄，不待日追陪。我今整归棹，过从无嫌猜。所念经营者，先事去祸胎。愿言一为别，幸无忽草莱。
蟂矶孙夫人庙
作者：蔡㺱
朝代：清

魂伤巴蜀雪消时，岁岁东风哭子规。近水芳春花易落，沉沙终古石难移。悲衔白帝生睽隔，恨切苍梧死别离。环佩不归清夜杳，月明无主照荒祠。
送卓子任之大梁
作者：蔡㺱
朝代：清

中原天接大河长，驻马夷门又夕阳。客路半生心似雪，风人未老鬓先霜。屠沽事业传公子，词赋声名重孝王。此去梁园千里处，不因怀古自悲凉。
堂联
作者：蔡世远
朝代：清
体裁：联

学问岂敢望朱紫阳，真希元不多让；事业何必追诸葛武，范希文其庶几。
蕨寄蓝玉霖
作者：蔡世远
朝代：清

结宇南山下，蕨生不费钱。脆当春菜美，青入野盘鲜。小雨迟舒叶，东风欲放拳。莫云滋味薄，一熟动经年。
江山县学署堂联
作者：蔡东轩
朝代：清
体裁：联

尽力尽心，未能尽职；任劳任怨、不敢任功。
挽王惟询联
作者：蔡之定
朝代：清
体裁：联

刚毅木讷近仁，生原无忝；聪明正直而一，没则为神。
沧浪亭放生碑联
作者：蔡之定
朝代：清
体裁：联

大德曰生；仁心为质。
横塘道中时清明日
作者：蔡书升
朝代：清

东邻愁冷食，稚子叩柴门。旧俗分新火，在家共一村。草深眠鹿子，庄老出鸡孙。细雨看荒冢，梨花开正繁。
行春桥石湖串月
作者：蔡云
朝代：清
体裁：七言绝句

行春桥畔画桡停，十里秋光红蓼汀。夜半潮生看串月，几人醉倚望湖亭。
光明殿寓斋应慎郡王教
作者：蔡以台
朝代：清

左右邹枚幕里宾，樗材也许奉清尘。棋敲暖玉甘饶子，诗效寒郊肯让人。兔魄乍亏三日照，桃花依旧十分春。选楼开处多闲暇，倩问朝天酒几巡。
寄周青在
作者：蔡以台
朝代：清

白板岩扉负甲开，但无车马便蓬莱。风筛千个平安竹，雪压一枝偃蹇梅。慧业已甘灵运后，夜窗还待子猷来。红炉绿蚁春温在，莫枉相思一寸灰。
月夜
作者：蔡以瑺
朝代：清

一径入昏霭，渺然吟思生。楼台团远雾，镫火闪层城。古月发新趣，幽悰落世情。徘徊恋情话，窗外斗参横。
赋得砚田无恶岁得田字五言八韵
作者：蔡传心
朝代：清

古砚堪磨砺，辛勤若服田。有秋同力穑，无岁不丰年。鹆眼迷花雨，螺纹认墨烟。舌耕煤带润，笔耨铁应穿。酿到心苗长，栽成意蕊妍。才堪分斗八，书拟贮仓千。半亩三馀积，微凹百穫便。菑畬叨圣泽，染翰冠群贤。
三叉河夜雨
作者：蔡佩香
朝代：清

纷纷雨叶落霜枫，旅况萧条夜气空。蛙鼓高低悲草外，鼍雷耸彻入云中。布襟单薄寒如铁，窗纸凄凉破有风。想得明朝茅店月，那堪行李又西东。
哭梦珠弟妇
作者：蔡佩香
朝代：清

不嫁金吾亦自伤，无端烧却断头香。可怜绣闼狂风浪，折断双栖玳瑁梁。幽魂一缕赴泉台，旋逐凄风滚滚来。别有酸心抛未得，居丧幼子不知哀。不是沉痾不自由，如何环佩去悠悠。人间第一伤心事，芳草美人土一邱。娇痴无计解钗裙，喜与男儿斗命军。一夜芙蓉城主召，抛残破镜锁朝云。四年琴瑟屡乖鸣，阿弟何堪操此声。一拨再弹弦已断，酸心愧我作先生。大事模糊心事清，含羞发愤死犹生。是谁折我鹣鹣队，环佩归魂有怨声。底事锟铻宿世冤，悽风惨雨咽归魂。青天碧海长遗恨，枉洒棺头酒一樽。一炷清香一卷经，招魂枉说到幽冥。未明恩怨将为厉，莫信红颜质便轻。
旅鼓浪屿口占
作者：蔡佩香
朝代：清

孤悬海外拟瀛洲，绿水无痕万古流。捲浪腥风悲夜雨，挑灯醉月泛江舟。洞天一碧群峰应，岛屿遥临四面收。大地茫茫成古迹，青山有约再来游。连朝细雨挟潮飞，春色阑珊映四围。屋小草深连座绿，天空水白烂晴晖。山川不老沧桑幻，风景依然人事非。今日登临何所感，一腔热血付炎煇。劫后登楼此日初，无成往事半荒疏。更残花露穿窗湿，夜静诗心伴火虚。烟雨半村山市小，风云一角海天舒。我来不作繁华梦，旅况无聊淡自如。
旅鼓浪屿口占·其一
作者：蔡佩香
朝代：清
体裁：七言律诗

孤悬海外拟瀛洲，绿水无痕万古流。捲浪腥风悲夜雨，挑灯醉月泛江舟。洞天一碧群峰应，岛屿遥临四面收。大地茫茫成古迹，青山有约再来游。
旅鼓浪屿口占·其三
作者：蔡佩香
朝代：清
体裁：七言律诗

劫后登楼此日初，无成往事半荒疏。更残花露穿窗湿，夜静诗心伴火虚。烟雨半村山市小，风云一角海天舒。我来不作繁华梦，旅况无聊淡自如。
旅鼓浪屿口占·其二
作者：蔡佩香
朝代：清
体裁：七言律诗

连朝细雨挟潮飞，春色阑珊映四围。屋小草深连座绿，天空水白烂晴晖。山川不老沧桑幻，风景依然人事非。今日登临何所感，一腔热血付炎煇。
旧历丙午除夕
作者：蔡佩香
朝代：清
体裁：七言律诗

一年尽此一宵中，爆竹声沉小院东。坛酒未乾心自醉，炉香已烬颊犹红。坐消残腊深更雪，卧听迎寒昨夜风。索债未还花债急，貂裘难赎老英雄。
春寒有感
作者：蔡佩香
朝代：清

春雨潇潇岁尚寒，被池才暖五更残。竟无羔酒消灯味，剩有尘书作蠹餐。破屋霜严华鬓白，疏窗露冷袷衣单。虚生未了逢场戏，陋巷湫湫天地宽。送旧迎新岁又迁，春来春去柳争先。飘摇莫计馀生事，贫病时吟太史编。怨雨摧红随落月，愁风扫翠锁寒烟。逍遥市隐偷閒甚，雪满空阶不夜天。老妻抱恙隐闺房，衾铁销香夜气凉。典尽貂裘供药鼎，飞残蚨宝剩诗囊。耸肩呵笔森吟骨，对影围炉闷酒肠。烂熳天心斗红紫，课花亭下赏孤芳。炎凉变态阅风尘，天气棱棱耐此身。冷榻拥书犹我伴，雪天送炭有谁人。烹茶当酒聊寒禦，炙手烘头肯热因。有血盈腔时欲洒，森森剑影动星辰。
春寒有感·其一
作者：蔡佩香
朝代：清
体裁：七言律诗

春雨潇潇岁尚寒，被池才暖五更残。竟无羔酒消灯味，剩有尘书作蠹餐。破屋霜严华鬓白，疏窗露冷袷衣单。虚生未了逢场戏，陋巷湫湫天地宽。
春寒有感·其三
作者：蔡佩香
朝代：清
体裁：七言律诗

老妻抱恙隐闺房，衾铁销香夜气凉。典尽貂裘供药鼎，飞残蚨宝剩诗囊。耸肩呵笔森吟骨，对影围炉闷酒肠。烂熳天心斗红紫，课花亭下赏孤芳。
春寒有感·其二
作者：蔡佩香
朝代：清
体裁：七言律诗

送旧迎新岁又迁，春来春去柳争先。飘摇莫计馀生事，贫病时吟太史编。怨雨摧红随落月，愁风扫翠锁寒烟。逍遥市隐偷閒甚，雪满空阶不夜天。
春寒有感·其四
作者：蔡佩香
朝代：清
体裁：七言律诗

炎凉变态阅风尘，天气棱棱耐此身。冷榻拥书犹我伴，雪天送炭有谁人。烹茶当酒聊寒禦，炙手烘头肯热因。有血盈腔时欲洒，森森剑影动星辰。
挽张百熙联
作者：蔡儒楷
朝代：清
体裁：联

十载受知，杞梓鸾皇忝门下；一朝归去，旌旗鹤雁梦空中。
挽陈其美联
作者：蔡元培
朝代：清
体裁：联

浙沪依然，革故鼎新，先烈庶其瞑目；袁冯安在，流芳遗臭，国民自有定评。
挽陈其美联
作者：蔡元培
朝代：清
体裁：联

轶事足征，可补游侠货殖两传；前贤无愧，定是子房鲁连一流。
题杭州西湖岳王祠
作者：蔡元培
朝代：清
体裁：联

民族主义历元清鼎革，始达完全，如神有知，稍解生前遗恨；圣湖风景得祠墓点缀，差不寂寞，兹地之胜，允宜庙貌重新。
和沈约昭君词·其一
作者：蔡兆华
朝代：清

白云随旆色，秋月掩刀环。袅袅同宫女，盈盈一水间。怀春发下蔡，明旦入胡关。枥马悲羌吹，忧人不解颜。
和沈约昭君词·其二
作者：蔡兆华
朝代：清

谁与丹青竞，误令妆不成。悲看蛱蝶粉，好作鹍鸡声。肃肃宵驾动，翻翻飞蓬征。欲传千里意，汉月照心明。